title: Korpikimalainen

text: Korpikimalainen on pohjoisen havumetsätaigan laji, jonka levinneisyys ulottuu Skandinaviasta Venäjän Tyynenmeren rannikolle. Tarkka levinneisyys on huonosti tunnettu, sillä laji sekoittuu helposti kartanokimalaiseen. Suomessa se on yleisimmillään Pohjois-Pohjanmaalta Pohjois-Karjalaan ja Etelä-Lappiin. Pohjoisempana Lapissa se on paikoittainen. Sen sijaan Etelä- ja Länsi-Suomesta korpikimalainen puuttuu kokonaan.


title: Korpikimalainen

text: Korpikimalainen elää metsissä, soilla ja niityillä. Se pölyttää etenkin mustikkaa, vadelmaa ja muita marjoja. Lajin elintapoja ei juuri tunneta.


title: Tanskan kansallismuseo

text: Tanskan kansallismuseo on Tanskan valtiollinen kulttuuri-historiallinen päämuseo, jossa esitellään sekä tanskalaisen ja ulkomaalaisen kulttuurin historiaa. Museo valittiin vuoden Euroopalaiseksi museoksi vuonna 1994.


title: Tanskan kansallismuseo

text: Ensimmäiset kokoelmat kuuluivat Frederikin III noin vuonna 1650 perustamalle taidekamarille (), jossa oli talteen kerättynä käsitöitä, maalauksia, etnograafisia esineitä, aseita ja antiikkia. Kokoelmaa säilytettiin kuninkaalisen kirjaston varastossa. Vuonna 1807 perustettiin Kuninkaalisen Komissio (kungliga Komission til Oldsagers Opbevagning), jota johti aluksi Rasmus Nyerup (12.3.1759-28.6.1829). Vuonna 1832 siirrettiin muinaisesineet Christiansborgiin, mutta uuden vuoden 1849 perustuslain myötä se siirrettiin vielä Prinsens Palæ'een. Muinaisesineiden määrä kasvoi nopeasti ja C. J. Thomsenin ollessa inspektöörinä, tuli esineet lajitella yhteen kuuluville osastoille. Tässä työssään Thomsen sai ajatuksensa jakaa muinaisuus kivi-, pronssi- ja rautakauteen. Vuonna 1844 muinaisesineet erotettiin taidekokoelmista ja liitettiin Thomsenin kokoelmiin, jotka oli lueteltu seuraavana vuonna. Muinaisesineitä oli silloin yli 10 000.


title: Tanskan kansallismuseo

text: Vuosina 1849–1850 keräsi Thomsen muista kokoelmista erilleen kaikki etnograafiset ja antiinkin ajan esineet. Ne sijoitettiin tämän jälkeen Kuninkaaliseen etnograafiseen museoon () ja Kuninkaaliseen antiikin kokoelmaan ().


title: Tanskan kansallismuseo

text: Thomsen johti nyt useita museoita ja vuonna 1853 perustettiin Prinsens Palæ'een Kuninkaalisen museo pohjoismaiden muinaisesineille (). Eri museoille hankittiin omat johtajat ja kun Thomsen kuoli vuonna 1865, oli hänen suururakkansa sopivasti ohitse. Vuonna 1892 sai museot yhteisen hallinnon ja niitä olettiin johtaa Kansallismuseon nimen alla. Vuoteen 1992 oli valtion museot kävijöille ilmaiset, mutta niiden tultua maksullisiksi, laski kävijöiden määrät selvästi. Vuodesta 2005 ei sisäänpääsymaksua ole enää peritty valtion museoissa.


title: Tanskan kansallismuseo

text: Museon osastoja ovat esihistoria, keskiaika, renessanssi, historiallinen aika, antiikin kokoelmat, etnografian osasto, Kuninkaaliset raha- ja mitallikokoelmat ja lastenmuseo. Seuraavassa museoiden kuuluisia näyttelykohteita:


title: Maddie Hinch

text: Madeleine Clare "Maddie" Hinch (s. 8. lokakuuta 1988 West Chiltington) on brittiläinen, maajoukkuetasolla myös Englantia edustanut maahockeypelaaja ja olympiavoittaja.


title: Maddie Hinch

text: Hinch voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueen pelaajana Hinch on EM-kilpailuissa voittanut kultaa vuonna 2015 sekä saavuttanut hopeaa vuonna 2013 sekä pronssia vuosina 2011 ja 2017. Kansainyhteisön kisoissa hän on saavuttanut hopeaa vuonna 2014 ja pronssia vuonna 2018.


title: Maddie Hinch

text: Hinch on pelannut Englannin maajoukkueessa 88 maaottelua ja Ison-Britannian maajoukkueessa 45 maaottelua. Pelipaikaltaan hän on maalivahti.


title: Sam Quek

text: Samantha Ann "Sam" Quek (s. 18. lokakuuta 1988 Liverpool) on brittiläinen, maajoukkuetasolla myös Englantia edustanut maahockeypelaaja ja olympiavoittaja.


title: Sam Quek

text: Quek voitti Ison-Britannian maajoukkueessa olympiakultaa Rio de Janeirossa 2016. Champions Trophyssa saavutuksena on hopeaa vuodelta 2012. Englannin maajoukkueen pelaajana Quek on EM-kilpailuissa voittanut kultaa vuonna 2015 ja saavuttanut hopeaa vuonna 2013. Hänet valittiin vuoden 2015 EM-loppuottelun parhaaksi pelaajaksi. Kansainyhteisön kisoissa hän on saavuttanut hopeaa vuonna 2014.


title: Sam Quek

text: Quek on pelannut Englannin maajoukkueessa 62 maaottelua ja tehnyt niissä kaksi maalia. Ison-Britannian joukkueessa hän on esiintynyt 52 kertaa. Pelipaikaltaan hän on puolustaja.


title: Sam Quek

text: Quekin isä on kotoisin Singaporesta.


title: Te Deum (Charpentier)

text: Charpentier'n "Te Deum" (H. 146) on polyfoninen motetti, jonka Marc-Antoine Charpentier sävelsi todennäköisesti vuosien 1688 ja 1698 välisenä aikana hänen toimiessaan Saint-Louis'n jesuiittakirkossa Pariisissa musiikin johtajana. On arveltu, että teos esitettin ensimmäisen kerran voitonjuhlissa Steinkirkin taistelun jälkeen elokuussa 1692. Nykyään teoksen instrumentaalinen alkusoitto tunnetaan parhaiten Euroopan yleisradiounionin ja erityisesti Eurovision laulukilpailun tunnussävelenä.


title: Te Deum (Charpentier)

text: "Te Deum" ("Sinulle, Jumala") on varhaiskristilliseltä ajalta peräisin oleva hymni, jonka sanoihin on olemassa useita sävelmiä. Charpentier sävelsi sen sanoihin kuusi sävellystä, joista kuitenkin vain neljä on säilynyt.


title: Te Deum (Charpentier)

text: "Te Deum" on sävelletty solisteille, kuorolle ja säestäville soittimille, ja se käsittää seuraavat osuudet:


title: Te Deum (Charpentier)

text: Teos on sävelletty D-duurissa, jota Charpentier piti ""kirkkaana ja hyvin sotaisena"". Instrumentaalinen rondomuotoinen alkusoitto edeltää ensimmäistä laulettua osaa, jota johtaa bassosolisti. Kuoro ja muut solistit tulevat mukaan vähitellen. Charpentier'n tarkoituksena ilmeisesti oli orkesteroida teos latinankielisen tekstin perinteisen tulkinnan mukaan. Niinpä kuoro on etusijalla hymnin ensimmäisessä pääosassa, säepareissa 1–13 jotka ovat Jumalan ylistystä ja muodostavat teoksen "taivaallisen ulottuvuuden", kun taas toisessa pääosassa, Kristukselle omistetuissa säepareissa 14–19 ("ajallinen ulottuvuus"), etusijalla ovat solistit. Hymnin viimeisessä osassa (säepareissa 20–29), jonka sanat perustuvat psalmeihin, solistit ja kuoro vuorottelevat, ja lopulta päätösosana on kuorolle sävelletty laajamuotoinen fuuga, jonka keskellä on myös lyhyt trio-osuus solisteille.


title: Te Deum (Charpentier)

text: Teos on sävelletty viidelle solistille (SSATB) ja kuorolle (SATB), joita säestävään orkesteriin kuuluu kaksi määrittämätöntä puhallinta tai huilua, kaksi oboeta, kaksi trumpettia, joista toinen soi unisonossa patarumpujen kanssa, patarummut, kaksi viulua, kaksi alttoviulua ja jokin bassosoitin, "basso continuo".


title: Te Deum (Charpentier)

text: "Basso continuo" -osuudet voitiin soittaa monella eri soittimella. Tyypillisiä ranskalaisessa baromusiikissa käytettyjä "continuo" -soittimia olivat esimerkiksi "basse de violon", sellon kaltainen suurikokoinen soitin, joka teoksia esitettäessä nykyisin usein korvataan sellolla, sekä urut, cembalo, bassogamba ja fagotti. Myös serpenttejä käytettiin Ranskassa 1600-luvulla usein toistamaan kuorojen bassosävelmiä.


title: Te Deum (Charpentier)

text: Orkesteri kokonaisuudessaan esiintyy lähinnä vain neljässä osuudessa, joissa kaikki korkeaääniset puhaltimet ja viulut soittavat samaa melodiaa, kun taas laulettuja soolo-osuuksia säestetään kerrallaan vain kolmella soittimella, jotka ovat kaksi huilua ja "basso continuo" tai kaksi viulua ja "basso continuo".


title: Te Deum (Charpentier)

text: Sen jälkeen kun ranskalainen musiikkitieteilijä Carl de Nys vuonna 1953 löysi tämän unohduksissa olleen teoksen, sen instrumentaalinen preludi, "Marche en rondeau", valittiin vuonna 1954 Euroopan yleisradiounionin (EBU) tunnussäveleksi, joka soitetaan sen lähetysten alussa. Guy Lambertin ja Louis Martinin sovittamana se on tullut tunnetuksi ennen kaikkea Eurovision laulukilpailusta, mutta se on 60 vuoden kuluessa soitettu useiden muidenkin EBU:n ohjelmien kuten esimerkiksi Jeux Sans Frontières'n yhteydessä., ja siitä on tullut Charpentier'n tunnetuin teos.


title: Te Deum (Charpentier)

text: "Te Deumin" alkusoittoa käytettiin johdantona Bud Greenspanin olympiakisoja esittävissä elokuvissa. Osa siitä soitettiin myös kuningas Rikhardin kruunajaisia esittävässä osuudessa vuoden 1995 elokuvassa "Richard III".


title: Te Deum (Charpentier)

text: Alkusoitto esitettiin myös televisiosarjassa "Outlander – Matkantekijä" kohtauksessa, joka esittää Ranskan kuningas Ludvig XV:tä Versaillesin palatsissa vuonna 1744.


title: Te Deum (Charpentier)

text: Sävelmä on tullut tunnetuksi myös ”United”-nimisenä lauluna, jonka sanoittivat Drafi Deutscher, Marcel Stellman ja Marin Binder. Suomessa laulu tunnetaan Vexi Salmen suomentamana nimellä ”Kun rakkaus voittaa”, ja sen on laulanut levylle Matti Siitonen (Fredi) vuonna 1972.


title: Silje Opseth

text: Silje Opseth (s. 28. huhtikuuta 1999) on norjalainen mäkihyppääjä. Hänen seuransa on Holevaringen Il.


title: Silje Opseth

text: Opseth sijoittui Lahden MM-kilpailuissa 2017 normaalimäessä 31:nneksi ja sekajoukkuemäessä viidennenneksi. Vuoden 2018 talviolympialaisissa hän hyppäsi normaalimäessä 16:nneksi.


title: Silje Opseth

text: Maailmancupissa Opseth esiintyi ensimmäisen kerran joulukuussa 2015 Lillehammerissa sijoittuen 37:nneksi. Parhaimmillaan hän on sijoittunut 14:nneksi maaliskuussa 2018 Râșnovissa.


title: Silje Opseth

text: Nuorten MM-kilpailuihin Opseth on osallistunut neljä kertaa. Vuonna 2015 hän sijoittui normaalimäessä kuudenneksi. Vuonna 2016 Opseth hyppäsi normaalimäessä 11:nneksi ja sijoittui sekajoukkuemäessä neljänneksi. Vuoden 2017 kisoissa hän oli neljäs sekä joukkuemäessä että sekajoukkuemäessä. Normaalimäessä hän oli 22:s. Vuoden 2018 kilpailuissa Kanderstegissa hän voitti sekajoukkuemäessä nuorten maailmanmestaruuden, oli joukkuemäessä viides ja hyppäsi normaalimäen kilpailussa 12:nneksi.


title: Lily Owsley

text: Lily Isabelle Owsley (s. 10. joulukuuta 1994 Bristol) on brittiläinen, maajoukkuetasolla myös Englantia edustanut maahockeypelaaja ja olympiavoittaja.


title: Lily Owsley

text: Owsley voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueen pelaajana Owsley on EM-kilpailuissa voittanut kultaa vuonna 2015 sekä saavuttanut hopeaa vuonna 2013 ja pronssia vuonna 2017. Kansainyhteisön kisoissa hän on saavuttanut hopeaa vuonna 2014.


title: Lily Owsley

text: Owsley on pelannut Englannin maajoukkueessa 78 maaottelua ja tehnyt niissä 15 maalia. Ison-Britannian joukkueessa hän on esiintynyt 40 kertaa ja tehnyt yhdeksän maalia. Pelipaikaltaan hän on hyökkääjä.


title: Richardson-Walsh

text: Richardson-Walsh on ainakin seuraavien henkilöiden sukunimi:


title: Lapinkimalainen

text: Lapinkimalainen ("Bombus lapponicus") on kimalaisiin kuuluva, Euroopan pohjoisimpien seutujen mesipistiäislaji.


title: Lapinkimalainen

text: Lapinkimalainen on pieni, väritykseltään kirjava kimalaislaji. Kimalaisen päälaki, keskiruumiin etu- ja takareuna sekä takaruumiin tyviosa ovat vaaleankeltaiset. Takaruumis on suurimmaksi osaksi oranssinpunainen, mutta kärkiosa on vaalean kellertävä. Keskiruumiin keskiosa on musta. Samoin takaruumiin tyviosa joillakin yksilöillä. Kuningattaren keskiruumiista saattaa keltainen väri puuttua lähes kokonaan. Koiraiden väritys on naaraiden ja työläisten väritystä vaaleampi. Pään sivu verkkosilmän takana on tiheään pisteinen eikä pinta juuri kiillä. Kuningattaren pituus on 18–20 mm. Työläiset ja koiraat ovat pienempiä, vain 8–16 mm.


title: Lapinkimalainen

text: Euroopassa lapinkimalaista tavataan vain Fennoskandian vuoristoissa ja pohjoisosissa sekä sieltä itään Venäjän pohjoisosiin, ei kuitenkaan kylmimmille tundra-alueille. Lajin levinneisyysaluetta ei tunneta tarkkaan sillä merkittävimpien kartoitusten aikaan vuoristokimalaista ei vielä pidetty omana lajinaan. Suomessa lapinkimalaista tavataan eteläisimmillään Etelä-Lapissa ja se alkaa yleistyä vasta Rovaniemen pohjoispuolella.


title: Lapinkimalainen

text: Lapinkimalainen elää etenkin soilla, tunturikoivikoissa ja tuntureiden paljakoilla. Se on pohjoisten marjojen tärkeimpiä pölyttäjiä. Kimalaisten lentoaika alkaa vasta keskikesällä. Pesä on usein maan alla vanhassa myyrän pesäkolossa, mutta sen on tavattu pesivän myös linnunpöntössä. Pesä on pieni ja siihen kuuluu suurimmillaankin vain muutamia kymmeniä yksilöitä.


title: Lapinkimalainen

text: Lajin koiraiden tuottama makeantuoksuinen feromoni on ihmisenkin haistettavissa.


title: Chang Xinyue

text: Chang Xinyue (s. 13. helmikuuta 1994) on kiinalainen mäkihyppääjä.


title: Chang Xinyue

text: Chang sijoittui Val di Fiemmen MM-kilpailuissa 2013 normaalimäessä 30:nneksi, Falunin MM-kilpailuissa 2015 38:nneksi ja Lahden MM-kilpailuissa 2017 35:nneksi. Vuoden 2018 talviolympialaisissa hän hyppäsi normaalimäessä 20:nneksi.


title: Chang Xinyue

text: Maailmancupissa Chang esiintyi ensimmäisen kerran helmikuussa 2013 Ljubnossa sijoittuen 32:nneksi. Parhaimmillaan hän on sijoittunut kymmenenneksi tammikuussa 2018 Sapporossa.


title: Chang Xinyue

text: Vuoden 2013 nuorten MM-kilpailuissa Chang oli normaalimäessä 41:s.


title: Susannah Townsend

text: Susannah Townsend (s. 28. heinäkuuta 1989 Lontoo) on brittiläinen, maajoukkuetasolla myös Englantia edustanut maahockeypelaaja ja olympiavoittaja.


title: Susannah Townsend

text: Townsend voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueen pelaajana hän on EM-kilpailuissa voittanut kultaa vuonna 2015 sekä saavuttanut hopeaa vuonna 2013 ja pronssia vuosina 2011 ja 2017. Kansainyhteisön kisoissa hän on saavuttanut hopeaa vuonna 2014 ja pronssia vuonna 2018.


title: Susannah Townsend

text: Townsend on pelannut Englannin maajoukkueessa 88 maaottelua ja tehnyt niissä yhdeksän maalia. Ison-Britannian joukkueessa hän on esiintynyt 52 kertaa ja tehnyt kaksi maalia. Pelipaikaltaan hän on keskikenttäpelaaja.


title: Esko Hanninen

text: Esko Hanninen (s. 23. joulukuuta 1941 Viipurin maalaiskunta) on suomalainen virkamies, joka toimi Outokummun ja Riihimäen kaupunginjohtajana.


title: Esko Hanninen

text: Esko Hanninen syntyi teknikko Toivo Hannisen ja Emma Mannin perheeseen. Hänen puolisonsa vuodesta 1966 on Tuula Marjatta Hyrkkö. Hanninen tuli ylioppilaaksi 1961 ja valmistui oikeustieteiden kandidaatiksi 1966, varatuomarin arvon hän sai 1970. Hanninen toimi valtiokonttorin asiamiehenä 1966–1969 ja toimistopäällikkönä 1970–1973. Hyvinkään tuomiokunnan notaari hän oli 1969 ja Vantaan asuntotoimiston päällikkö 1973–1976. Outokummun kauppalanjohtajana Hanninen toimi 1976–1977 ja kaupunginjohtajana 1977–1983, Riihimäen kaupunginjohtaja hänestä tuli 1983. Hanninen toimi Outokummun järjestysoikeuden puheenjohtajana 1977–1978, Hyvinkään kaupunginvaltuuston jäsenenä 1973–1976 ja valitsijamiehenä Suomen presidentinvaalissa 1982. Riihimäen kaupunginjohtajan tehtävästä hän jäi eläkkeelle vuonna 2000.


title: Shona McCallin

text: Shona McCallin (s. 18. toukokuuta 1992 Newark-on-Trent) on brittiläinen, maajoukkuetasolla myös Englantia edustanut maahockeypelaaja ja olympiavoittaja.


title: Shona McCallin

text: McCallin voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueen pelaajana hän on EM-kilpailuissa voittanut kultaa vuonna 2015 ja saavuttanut pronssia vuonna 2017.


title: Shona McCallin

text: McCallin on pelannut Englannin maajoukkueessa 34 maaottelua ja tehnyt niissä kaksi maalia. Ison-Britannian joukkueessa hän on esiintynyt 39 kertaa. Pelipaikaltaan hän on keskikenttäpelaaja.


title: Skallerupin vaunu

text: Skallerupin vaunu () on kattilavaunu, joka on vuonna 1895 Trudshøjn hautakummusta löytynyt kulttiesine. Hautakumpu sijaitsee Vordingborgin Udbyssä, lähellä Skallerupia, Etelä-Sjællannissa Tanskassa. Esine ajoitetaan Skandinavian pronssikaudelle Monteliuksen periodille III, joka vastaa 1300–1100 eaa.


title: Skallerupin vaunu

text: Trudshøj on Skallerupin lounaispuolella sijaitseva hautakumpu, joka on ollut halkaisijaltaan 30 metriä ja noin 6 metriä korkea. Sen alkuperäisestä koosta on vain rippeet jäljellä. Se on rauhoitettu vuoden 1937 lain perusteella. Keskeltä kumpua löytyi noin 4 metriä pitkä kivipaasiarkku, joka oli rakennettu puisen arkun ympärille. Puuarkku oli lahonut pois lukuun ottamatta pientä puunkappaletta. Arkun sisällä oli seissyt Skallerupin pronssinen vaunu, joka oli kuitenkin murskaantunut puisen arkun annettua lahoessaan periksi. Vaununkattilassa olivat vainajan poltetut luut.


title: Skallerupin vaunu

text: Vaunu on niin sanottu kattilavaunu, jossa kattilaan tai kulhoon on kiinnitetty pyörät, joiden avulla sitä voi liikuttaa. Vaunu on kolmiosainen. Alaosa muodosti vaunun rungon. Pyörät ja akselit ovat valettua pronssia, jotka on kiinnitetty kahteen kaarevaan runkokaareen. Nekin ovat valettua pronssia. Pyörät ovat uhuita pronssivanteita, joissa on akseliholkin ympärillä neljä pyöränpinnaa. Kaarien päissä on neljä koukkua, jotka lähemmin tarksteltuna esittävätkin pieniä lintuja.


title: Skallerupin vaunu

text: Yläosassa oli kaksi osaa. Vaunun kattila oli taottua pronssia, joka oli koottu niittaamalla kaksi puolikasta yhteen. Osien saumat olivat tiivistettyjä hartsilla. Kattilan pintaan on pakotettu pieniä lintukuvioita. Kattilan reunaan oli ripustettu useita lehtimäisiä riipuksia, jotka ovat heiluessaan kilisseet kattilaa vasten.


title: Skallerupin vaunu

text: Vaunuille tehtiin kemiallinen analyysi jo 1896, jonka mukaan metalli oli kuparin seosta, jossa oli mukana tinaa ja hieman muitakin metalleja. Se on valmistettu jossakin itäisessä Keski-Euroopassa ja on siten tuontitavaraa.


title: Ulla Aartomaa

text: Ulla Aartomaa (s. 1949 Kuopio) on suomalainen museoamanuenssi. Hän kirjoittaa taiteesta ja muotoilusta. Hän valmistui Jyväskylän yliopistosta 1977 taidehistoria pääaineena ja opiskeli sen jälkeen Alvar Aalto -museossa, Keski-Suomen museossa ja Kuopiossa Kulttuurihistoriallisessa museossa.


title: Ulla Aartomaa

text: Muiden julkaisujen lisäksi hän on tehnyt Lahden taidemuseon julkaisusarjaan yhdessä muiden kanssa näyttelyesitteitä.


title: Trudshøj

text: Trudshøj on hautakumpu Skandinavian pronssikaudelta sen periodilta III, joka sijaitsee Vordingborgin Udbyssä Skallerupin lähellä Sjællannissa Tanskassa. Seutu on merellistä seutua ja peltoalueen mäkien huipuilta näkyy ulos Smålandin merelle Ruotsiin päin. Noin 5 kilometrin sätellä sijaitsee lähes 200 muuta hautakumpua.


title: Trudshøj

text: Vuonna 1876 mitattiin hautakummun halkaisijaksi 31,39 metriä, vuonna 1895 mitattiin sille 37,66 metriä ja vuonna 1945 enää 30 metriä. Myös kummun korkeudeksi on saatu erilaisia arvoja. Ne ovat vastaavassa järjestyksessä 6,27 metriä, 7,53 metriä ja 6 metriä.


title: Trudshøj

text: Dehn-Nielsen mainitsee kirjassaan, että hautakumpu olisi ollut aikanaan 9,5 metriä korkea. Yleensä ilmoitetaan kuitenkin maltillisia lukemia, kuten esimerkiksi 44 metriä halkaisijaltaan ja 7,5 metriä korkeutena. Totuutta ei koskaan saada tietää. Kuten hyvin monille hautakummuille on käynnyt, on tämäkin kumpu kaivettu sisältämänsä maa-aineksen vuoksi. Silti ei voi olla huomaamatta, että hautakumpu on ollut tavallista suurempi.


title: Trudshøj

text: Keväällä 1895 kaivoi omistaja hautakummusta maata ja silloin hän löysi romahtaneen kivipaasiarkun jäänteet, jossa oli pronssiesineitä. Hän ilmoitti löydöstään Kansallismuseolle. Vuonna 1895 tuli G. Sarauw Kansallismuseosta tutkimaan Trudshøjstä löytyviä muita jäänteitä ja samalla dokumentoimaan löytöpaikan. Hän näki jo puoliksi kaivetun hautakummun ja keräsi keräsi talteen vainajan henkilökohtaiset hauta-antimet ja vaunun sirpaleet. Hautakumpu rauhoitettiin vuoden 1937 lain avulla, mutta kummun jäänteitä ei olla tutkittu.


title: Trudshøj

text: Kun hautakummun omistaja kaivoi kumpua, pääsi hän kummun keskivaiheille. Siellä hän törmäsi kaksi metriä korkeaan kivilatomukseen, jonka alta löytyi jänteet noin 4 metriä pitkästä paasiarkusta. Alueen kummassakin päässä sijaitsi pystyssä leveät kivipaadet. Omistaja tyhjensi tämän kivisen arkun hautamateriaalista ilman Kansallismuseon henkilöiden läsnäoloa. Hauta sisälsi pronssista valmistetun Skallerupin vaunun jäännökset. Lisäksi löytyi vainajalle kuuluneita henkilökohtaisia esineitä: kultainen käsirengas, partaveitsi, jossa on hevosenpääkahva, pronssiveitsi, pinsetit ja pronssimiekka, jossa oli ollut orgaaninen kahva. Muista esineistä oli jäljellä pelkkiä katkelmia. Vainajasta oli jäljellä vain hammas ja luunpalanen. Vainajan vaatteista löytyi vain kankaanpalanen. Muita esineitä edustivat palanen nahkaa, sarven kappale ja puunkappale. Tutkija ovat varsin yksimielisiä, että haudattu vainaja oli sukupuoleltaan mies. Esineet oli ajoitettu pronssikaudelle Monteliuksen periodille III, joka vastaa kalenterivuosina 1300–1100 eaa.


title: Trudshøj

text: Hauta-arkku muodostui kivillä rajatusta alueesta. Kivet oli ilmeisesti ladottu nojaamaan joko tammiarkkuun, kuten tehtiin yleisesti vielä sata vuotta aiemmin, tai sitten lauta-arkkuun. Arkusta ei ole maatuessaan jäänyt jäljelle arvioinnin kannalta mitään hyödyllistä. Tiedetään kuitenkin, että se oli valmistettu tammesta. Arkku oli ilmeisesti asetettu pieneen syvennykseen maanpinnassa. Sitten arkku tuettiin kummaltakin sivulta toista metriä korkealla kivilatomuksella. Arkun kumpaankin päähän nostettiin vielä metrin korkeat paadet. Tähän arkkuun koottiin vainajan palaneet luut ja ne laitettiin Skallerupin vaunuun. Vaunu oli sijoitettuna itäpäähän hautaa. Keskelle hauta-aluetta oli auki levitettynä lehmännahka, jonka päällä sijaitsi kultainen rengan, pronssimiella haudan suuntaisena ja muut tavarat. Vaikka huauta-alueen peittämisestä ei löytynyt havaintoja, on sillä todennäköisesti ollut kate. kate on myöhemmin romahtanut alas ja murskannut allensa kaiken haudassa olevan ja erityisesti vaunun.


title: Charlotte Augusta

text: Charlotte Augusta (7. tammikuuta 1796 – 6. marraskuuta 1817) oli Yhdistyneen Kuningaskunnan prinsessa. Hänen vanhempansa olivat Walesin prinssi, tuleva kuningas Yrjö IV ja Caroline von Braunschweig.


title: Charlotte Augusta

text: Charlotte sai tavata äitiään vain rajoitetusti, ja kasvoi lastenhoitajien ja kotiopettajattarien huomassa. Hänellä oli lämmin suhde isoisäänsä Yrjö III:een. Hän meni naimisiin Saxe-Coburgin prinssi Leopoldin kanssa toukokuussa 1816, mutta kuoli vain 18 kuukautta myöhemmin synnyttäessään ensimmäistä lastaan.


title: Charlotte Augusta

text: Charlotte oli kansan suosiossa, toisin kuin pröystäilevään elämään taipuvainen isänsä, ja häntä kutsuttiin "kansakunnan toivoksi ja ylpeydeksi". Kun hän menehtyi viisikymmentä tuntia kestäneeseen synnytykseen, britit ilmaisivat suruaan monin tavoin.


title: Marion Dönhoff

text: Marion Hedda Ilse Gräfin von Dönhoff (2. joulukuuta 1909 Friedrichsteinin linna, Saksan keisarikunta – 11. maaliskuuta 2002 Friesenhagen, Saksa) oli saksalainen toimittaja, joka toimi aktiivisesti vastarintaliikkeessä kansallissosialistien valtakaudella. Toisen maailmansodan jälkeen hänestä tuli "Die Zeitin" toimittaja ja vuonna 1968 päätoimittaja. Hän kirjoitti paljon politiikasta ja Länsi- sekä Itä-Saksan välisestä suhteista.


title: Marion Dönhoff

text: Dönhoff syntyi vuonna 1909 Itä-Preussissa Friedrichsteinin linnassa lähellä Königsbergiä. Linna oli ollut hänen sukunsa koti jo useamman vuosisadan. Hänen vanhempansa olivat August Karl Graf Dönhoff ja Ria von Lepel. August-isä oli Preussin herrainhuoneen ja Saksan valtiopäivien jäsen. Ria-äiti oli puolestaan keisarinna Augusta Victorian palveluksessa.


title: Marion Dönhoff

text: Dönhoff aloitti vuonna 1932 taloustieteen opinnot Frankfurt am Mainissa. Kansallissosialistien noustua valtaan 1933 Dönhoff vastusti julkisesti puoluetta: hän poisti yliopiston katolta hakaristilipun ja repi seiniltä juutalaisia ja vasemmistolaisia vastustavia julisteita. Dönhoff pakeni 1933 mahdollisilta ainoilta Baseliin. Siellä hän jakoi natsivastaisia mainoslehtisiä ja saa lempinimen ”punainen kreivitär”.


title: Marion Dönhoff

text: Baselista Dönhoff lähti matkustelemaan ympäri Eurooppaa, Afrikkaa ja Yhdysvaltoja. Itä-Preussiin hän palasi 1938 hoitamaan perheen omistuksia. Saksassa hän liittyi vastarintaliikkeeseen. Heinäkuun 20. päivän salaliiton jälkeen Gestapo epäili Dönhoffia myös osallisuudesta, mutta hänet vapautetaan kuulusteluiden jälkeen.


title: Marion Dönhoff

text: Puna-armeijan saapui Itä-Preussiin 1945. Dönhoff pakeni länteen, ja Friedrichsteinin kotilinna tuhoutui tulipalossa.


title: Marion Dönhoff

text: Dönhoffista tuli Hampurissa toimittaja, kun hän liittyi vuonna 1946 freelancerina Die Zeit -lehteen. Hänestä tuli vuonna 1955 politiikan osaston johtaja ja varapäätoimittaja ja vuonna 1968 lehden päätoimittaja. Dönhoff tunnettiin 1950-luvulla erityisesti liittokansleri Konrad Adenauerin tylynä kriitikkona. Dönhoff kannatti itse enemmin sosiaalidemokraattista puoluetta.


title: Marion Dönhoff

text: Dönhoff osallistui aktiivisesti Ostpolitik-politiikkaan eli Länsi- ja Itä-Saksan suhteiden normalisoimiseen. Hän oli liittokansleri Willy Brandtin mukana, kun tämä allekirjoitti Varsovan sopimuksen. Rauhan ja sovinnon edistämistyön ansiosta Dönhoff sai vuonna 1971 Saksan kirjakauppiaiden rauhanpalkinnon.


title: Marion Dönhoff

text:
Dönhoffistä vuli vuonna 1972 The Zeitin kustantaja. Hän jatkoi edelleen toimittajana mutta keskittyi kuitenkin kirjoihin. Häneltä ilmestyi muun muassa artikkelikokoelmia ja 1988 omaelämäkerrallinen kirjoitus "Kindheit in Ostpreußen". Teoksessa "Um der Ehre willen" (1994) hän käsitteli suhteitaan heinäkuun 20. päivän salaliiton jäseniin.
Dönhoff oli aktiivinen ihan viimeisiin vuosiinsa asti. Hän kuoli 92-vuotiaana maaliskuussa 2002, ja vielä muutamaa kuukautta aiemmin hän oli Die Zeitin toimistossaan.


title: Englannin naisten maahockeymaajoukkue

text: Englannin naisten maahockeymaajoukkue edustaa Englantia naisten maahockeyn maaotteluissa. MM-kilpailuissa joukkueen paras saavutus on pronssimitali vuodelta 2010. Euroopan-mestaruuden se on voittanut vuosina 1991 ja 2015. Olympialaisissa Englannin pelaajat edustavat Isoa-Britanniaa.


title: Englannin naisten maahockeymaajoukkue

text: Maailmanrankingissa Englanti on huhtikuussa 2018 sijalla kaksi.


title: Louisa Adams

text: Louisa Catherine Johnson Adams (12. helmikuuta 1775 – 15. toukokuuta 1852), oli Yhdysvaltain presidentti John Quincy Adamsin puoliso ja siten Yhdysvaltojen ensimmäinen nainen vuosina 1825–1829.


title: Louisa Adams

text: Louisa Catherine Adams syntyi Lontoossa, hänen äitinsä oli englantilainen mutta isänsä amerikkalainen. Hän muutti Yhdysvaltoihin vasta neljä vuotta sen jälkeen kun oli mennyt naimisiin John Quincy Adamsin kanssa. He tapasivat Lontoossa vuonna 1794, kun John Quincy Adams oli diplomaattina Euroopassa sijoituspaikkanaan Alankomaat. Kolme vuotta myöhemmin he menivät naimisiin ja muuttivat Berliiniin. He ehtivät asua vielä Moskovassa, Ghentissä ja Lontoossa, ennen kuin James Monroe kutsui John Quincy Adamsin ulkoministerikseen ja Adamsit muuttivat Washingtoniin vuonna 1817.


title: Louisa Adams

text: Presidenttikausi oli raskas, koska vaaleja varjostivat vilppiepäilyt ja poliittiset kiistat, ja Louisan terveys oli hauras. Hän kärsi masennuksesta ja vietti mieluiten aikaansa kotonaan. Presidenttikauden päätyttyä hän oli toivonut muuttoa perheen maatilalle Massachusettsiin, mutta John Quincy Adams oli vielä 17 vuotta edustajainhuoneen jäsen.


title: Vuoristokimalainen

text: Vuoristokimalainen ("Bombus monticola") on Euroopan vuoristoissa ja Fennoskandian pohjoisosissa elävä, kimalaisiin mesipistiäislaji.


title: Vuoristokimalainen

text: Vuoristokimalainen muistuttaa erittäin paljon lapinkimalaista, ja se erotettiin omaksi lajikseen vasta 1980-luvulla. Suomesta tavatuilla yksilöillä kuningatar ja työläinen ovat kokonaan mustia lukuun ottamatta takaruumista, joka on mustaa etummaista jaoketta lukuun ottamatta kokonaan punainen. Koiraan pään etuosa ja keskiruumiin etuosa ovat keltakarvaiset. Ruotsissa ja Norjassa tavataan koirasta muistuttavia kuningattaria ja työläisiä. Pään sivu verkkosilmän takana on harvapisteinen ja kiiltävä. Laji on pienikokoinen, mutta hieman lapinkimalaista kookkaampi. Kuningattaren pituus on 19–23 mm. Työläiset ja koiraat ovat pienempiä, vain 11–16 mm.


title: Vuoristokimalainen

text: Vuoristokimalaisen tiedetään varmuudella esiintyvän vain Euroopassa. Esiintymisalue on hieman epäselvä, sillä vanhemmissa kartoituksissa sitä on pidetty lapinkimalaisen värimuotona tai alalajina. Esiintymispaikkoja on Fennoskandiassa, Britteinsaarilla, Pyreneillä, Alpeilla, Apenniineilla ja Balkanilla. Kimalaisen levinneisyys rajoittuu kokonaan vuoristoihin. Elinympäristöt laskeutuvat merenpinnan tasolle vain Norjan rannikolla ja Kuolan niemimaalla. Suomessa lajia on tavattu vain Utsjoen ja Enontekiön tuntureilla.


title: Vuoristokimalainen

text: Briteissä laji vaikuttaa olevan pahoin taantumassa. Suomessa, Ruotsissa ja Norjassa se on luokiteltu elinvoimaiseksi.


title: Vuoristokimalainen

text: Vuoristokimalainen viihtyy tunturikoivikoissa, mutta liikkuu myös paljakalla. Yhdyskunta on pieni ja siihen kuuluu korkeintaan muutamia kymmeniä yksilöitä. Merkittävä uhka lajille on kanervaloiskimalainen, joka kelpuuttaa myös vuoristokimalaisen isännäkseen. Loiskimalaisen valtaamat pesät tuhoutuvat.


title: Vuoristokimalainen

text: Lajin koiraiden tuottama feromoni on ihmisenkin aistittavissa, mutta sitä ei ole kuvailtu yhtä miellyttävän tuoksuiseksi kuin lapinkimalaiskoiraiden feromonia.


title: Julia Dent Grant

text: Julia Boggs Dent Grant (26. tammikuuta 1826 – 14. joulukuuta 1902) oli Yhdysvaltain presidentti Ulysses S. Grantin puoliso ja siten Yhdysvaltojen ensimmäinen nainen vuosina 1869 – 1877.


title: Julia Dent Grant

text: Julia Boggs Dent kasvoi Etelävaltioiden tyypillisessä ympäristössä maatilalla lähellä St. Louisia. Tuleva presidentti oli hänen veljensä kurssitoveri West Pointin sotilasakatemiasta. Mies osallistui Meksikon sotaan ja Yhdysvaltojen sisällissotaan, ja palasi kotiin juhlittuna kenraalina. Presidenttikausi oli heidän elämänsä iloisinta aikaa, ennen ja jälkeen sitä Ulysses Grant koki epäonnistumisia liike-elämässä.


title: Christiana Figueres

text: Karen Christiana Figueres Olsen (s. 7. elokuuta 1956 San José, Costa Rica) on costaricalainen diplomaatti, joka toimi pääsihteerinä, kun Pariisin ilmastosopimus hyväksyttiin vuonna 2015. Hän sai tuolloin nimeä hyvänä neuvottelijana ja diplomaattina. Figueres on merkittävän costaricalaisen suvun jäsen: hänen isänsä José Figueres Ferrer ja veljensä José María Figueres Olsen ovat toimineet kumpikin Costa Rican presidenttinä.


title: Christiana Figueres

text: Figueres syntyi San Joséssa vuonna 1956. Hänen isänsä oli kolme kertaa Costa Rican presidenttinä toiminut José Figueres Ferrer, joka tunnetaan myös Costa Rican demokratian perustajana. Christianan äiti oli Yhdysvalloissa syntynyt Karen Olsen Beck, joka toimi Costa Rican Israelin-suurlähettiläänä ja kansanedustajana. Figueresit saivat neljä lasta. Christianan isoveli José oli 1994–1998 Costa Rican presidentti.


title: Christiana Figueres

text: Figueres opiskeli antropologia Swarthmore Collegessa. Maisterin tutkintonsa hän suoritti sosiaaliantropologiasta London School of Economicsissa.


title: Christiana Figueres

text: Figueres aloitti virkamiesuran vuonna 1982 Bonnissa, missä hän työskenteli Costa Rican Saksan-suurlähetystössä. Hän toimi 1987–1988 Costa Rican suunnitteluministeriön kansainvälisen yhteistyön johtajana ja 1988–1990 maatalousministerin henkilöstöpäällikkönä.


title: Christiana Figueres

text: Figueres siityi ympäristödiplomatiaan vuonna 1994, kun hänestä tuli Amerikan valtioiden järjestön alaisen Renewable Energy in the Americas -aloitteen johtaja. Hän perusti vuonna 1995 yleishyödyllisen Center for Sustainable Development of the Americas -järjestön, jonka kautta hän työskenteli latinalaisessa Amerikassa kansallisten ilmastonmuutosohjelmien parissa. Figueres johti järjestöä vuoteen 2003 saakka.


title: Christiana Figueres

text: Figueres toimi 1995–2009 YK:ssa Costa Rican edustajistossa ilmastonmuutoskeskusteluissa. Ura YK:ssa jatkui, kun Ban Ki-moon nimitti hänet vuonna 2010 pääsihteeriksi. Hänet valittiin toiselle kolmivuotiskaudelle heinäkuussa 2013.


title: Christiana Figueres

text: Figueres vastasi pääsihteerinä eri tahojen tuomista yhteen ilmastosopimusta varten. Hänen kaudellaan saatiin aikaan Pariisin ilmastosopimus, joka astui voimaan ennätyksellisesti alle vuodessa. Figuresia on kehuttu uudenlaisesta yhteistyön diplomatiasta.


title: John Leyden

text: John Leyden (8. syyskuuta 1775 – 28. elokuuta 1811) oli skottilainen runoilija orientalisti. Leyden syntyi Denholmissa, Teviotissa joka on lähellä Hawickia.


title: John Leyden

text: Leydenin isä oli paimenenena. Leyden meni kouluun vasta yhdesksän vuotiaana, mutta hän oppi lukemaan kotona paljon ennen kouluun menemistä. Hän ehti ahmia ennen koulua kaikki kirjat jotka sai käsiinsä. Hänen vanhempansa toivoivat hänestä pappia ja hän meni Edinburghin yliopistoon vuonna 1790.


title: John Leyden

text: Vuonna 1794 hän tutustui British Poetsin toimittajan Robert Andersoniin ja hän julkaisi ensimmäisen runonsa tässä lehdessä. Hän osallistui myös kansanrunojen ja balladien keräämiseen ja käveli välillä pitkiä matkoja niitä keräämässä.


title: John Leyden

text: Vuosien 1803–1811 välillä hän oli töissä Intiassa Itä-Intian kauppakomppaniassa Madrasissa sairaalassa ja samaan aikaan hän tutki Intian kieliä. Ennen pitkää hänen Intian kielten ja murteiden tuntemus toi hänelle professorin viran.


title: John Leyden

text: Hän matkusti vuonna 1811 lordi Minton kanssa Jaavalle jossa hän sairastui malariaan josta ei toipunut ja kuoli 28. ikäisenä kuumeeseen.


title: Elizabeth Monroe

text: Elizabeth Kortright Monroe (30. kesäkuuta 1768 – 23. syyskuuta 1830) oli Yhdysvaltain presidentti James Monroen puoliso ja siten Yhdysvaltojen ensimmäinen nainen vuosina 1817–1825.


title: Elizabeth Monroe

text: Kortright oli varakkaan newyorkilaisen liikemiehen tytär. Hän meni naimisiin nuoren lakimiehen James Monroen kanssa alle 18-vuotiaana helmikuussa 1786. Mies toimi vuoroin Virginian osavaltion hallinnossa, vuoroin diplomaatina ulkomailla, kunnes hänestä tuli ulkoministeri ja perhe muutti Washingtoniin.


title: Elizabeth Monroe

text: Nuoresta iästään huolimatta Elizabeth Monroe oli tottunut emäntä, kun perhe asettui Valkoiseen taloon. Hänen heikon terveydentilansa takia tytär Eliza kuitenkin hoiti monia edustustehtäviä.


title: Aleksandra Kustova

text: Aleksandra Kustova (s. 26. elokuuta 1998) on venäläinen mäkihyppääjä.


title: Aleksandra Kustova

text: Vuoden 2018 talviolympialaisissa Kustova hyppäsi normaalimäessä 24:nneksi.


title: Aleksandra Kustova

text: Maailmancupissa Kustova kilpaili ensimmäisen kerran tammikuussa 2014 Tšaikovskissa ja sijoittui 44:nneksi. Parhaimmillaan hän on sijoittunut 11:nneksi joulukuussa 2016 Nižni Tagilissa.


title: Aleksandra Kustova

text: Nuorten MM-kilpailuihin Kustova on osallistunut kahdeksan kertaa vuosina 2011–2018. Joukkuemäessä hän on voittanut kaksi hopeamitalia. Normaalimäesä hän on sijoittunut parhaimmillaan 11:nneksi.


title: Hinode

text: Hinode (), tunnettu ennen Solar-B:nä, on Japanin avaruusjärjestön aurinko-avaruuslento Yhdysvaltojen ja Yhdistyneen kuningaskunnan kanssa. Se laukaistiin M-V-7-raketin viimeisellä lennolla syyskuun 22, 2006 21:36 UTC.


title: Anastasija Barannikova

text: Anastasija Barannikova (s. 27. marraskuuta 1987) on venäläinen mäkihyppääjä.


title: Anastasija Barannikova

text: Barannikova sijoittui Val di Fiemmen MM-kilpailuissa 2013 normaalimäessä 26:nneksi ja sekajoukkuemäessä yhdeksänneksi, Falunin MM-kilpailuissa 2015 normaalimäessä 35:nneksi ja Lahden MM-kilpailuissa 2017 normaalimäessä 21:nneksi ja sekajoukkuemäessä kuudenneksi. Vuoden 2018 talviolympialaisissa hän hyppäsi normaalimäessä 27:nneksi.


title: Anastasija Barannikova

text: Maailmancupissa Barannikova kilpaili ensimmäisen kerran joulukuussa 2011 Lillehammerissa ja sijoittui 46:nneksi. Parhaimmillaan hän on sijoittunut yhdeksänneksi joulukuussa 2015 Nižni Tagilissa.


title: Anastasija Barannikova

text: Hän lopetti uransa marraskuussa 2018.


title: Letitia Tyler

text: Letitia Christian Tyler (12. marraskuuta 1790 – 10. syyskuua 1842) oli Yhdysvaltain presidentti John Tylerin ensimmäinen puoliso ja siten Yhdysvaltojen ensimmäinen nainen vuodesta 1841 kuolemaansa vuonna 1842 asti. Hän oli nuorimpana kuollut presidentin puoliso, ja yksi kolmesta Valkoisessa talossa kuolleesta poulisosta.


title: Letitia Tyler

text: Letitia Tyler oli tarvinnut pyörätuolia jo kahden vuoden ajan, kun hänen miehestään tuli presidentti hiukan yllättäen. John Tyler valittiin alun perin Yhdysvaltain varapresidentiksi vuonna 1841, mutta maan tuolloinen presidentti William Henry Harrison kuoli pian virkaanastujaisten jälkeen ja Tyler nousi presidentiksi. Letitia Tyler pysytteli hänen presidenttikaudellaan asuintilosissa ja miniä, Priscilla Tyler hoiti edustusvelvollisuudet. Letitia Tyler osallistui vain yhteen tapahtumaan: Elizabeth-tyttärensä häihin.


title: Julia Gardiner Tyler

text: Julia Gardiner Tyler (4. toukokuuta 1820 – 10. heinäkuuta 1889) oli Yhdysvaltain presidentti John Tylerin toinen puoliso ja siten Yhdysvaltojen ensimmäinen nainen vuosina 1844–1845.


title: Julia Gardiner Tyler

text: Gardiner oli varakkaiden newyorkilaissukujen jälkeläinen, joka oli kasvatettu seurapiirirouvaksi pienestä pitäen. Vuonna 1842 Gardinerit asettuivat Washingtoniin talven juhlakaudeksi, ja Julia herätti kauneudellaan ja viehätysvoimallaan monien huomion, myös leskeksi jääneen presidentti Tylerin. He menivät ensin salaa kihloihin ja kesäkuussa 1844 naimisiin. Yleisön huomiota herätti heidän 30 vuoden ikäeronsa. Julia nautti ensimmäisen naisen asemasta John Tylerin virkakauden viimeisten kahdeksan kuukauden ajan. Pariskunta viihtyi myös maatilallaan Virginiassa, minne he muuttivat presidenttikauden jälkeen. Heille syntyi seitsemän lasta.


title: Julia Gardiner Tyler

text: Miehensä kuoleman jälkeen Julia Tyler palasi New Yorkiin, ja teki vapaaehtoistyötä Etelävaltioiden puolesta. Kun Etelävaltiot hävisivät sisällissodan, hän oli taloudellisissa vaikeuksissa. Tuohon aikaan laki ei määrännyt presidenttien leskille eläkettä. Vuonna 1880 kongressi päätti myöntää hänelle 1200 dollaria eläkettä vuodessa. Seuraavana vuonna, James Garfieldin murhan jälkeen, kaikille silloisille presidenttien leskille myönnettiin 5000 dollarin suuruinen vuosittainen eläke.


title: Jamil Mukulu

text: Jamil Mukulu (s. 1964 tai 1965 Ntoke, Ntenjerun hallintoalue, Kajungan alue, Uganda) on ugandalais-kinšasankongolaisen aseistautuneen ryhmän Liittoutuneiden kansanvaltaisten voimien (ADF) perustaja, entinen johtaja ja entinen komentaja. Ryhmä vastustaa Ugandan presidentti Yoweri Musevenin politiikkaa tekemällä hyökkäyksiä, joissa se surmaa ihmisiä.


title: Jamil Mukulu

text: Ryhmän johtajana toiminut Mukulu pidätettiin heinäkuussa 2015. Vuonna 2018 Ugandassa järjestetään oikeudenkäynti, jossa hänelle luetaan 34 syytettä muun muassa rikoksista ihmisyyttä vastaan ja murhista.


title: Jamil Mukulu

text: Mukululla on Ugandan kansalaisuus. Hän opiskeli liikehallintoa Kenian Nairobissa ja arabiaa Saudi-Arabiassa.


title: Jamil Mukulu

text: Tabligh-islamiin kääntynyt alkuaan kristitty Jamil Mukulu perusti Liittoutuneet kansanvaltaiset voimat vuonna 1995 joko Ugandan tai Kongon (vuoteen 1997 Zairen) puolella rajaa. Kansanvaltaiset voimat muodostettiin useasta aseellisesta ryhmästä. Niitä rahoittivat Zairen itsevaltainen presidentti Mobutu Sese Seko (vuoteen 1997 asti) ja sudanilainen uskonnollinen- ja puoluejohtaja Hassan al-Turabi.


title: Jamil Mukulu

text: Mukulu pidätettiin huhtikuussa 2015 Dar es Salaamissa Tansaniassa ja karkotettiin heinäkuussa Kampalaan Ugandaan. Heinäkuussa Kansanvaltaisten voimien uudeksi johtajaksi valittiin Musa Baluku. Syyskuusta 2016 lähtien Mukulu on ollut pidätettynä oikeudenkäyntiä varten Nalufenjan pidätyskeskuksessa (poliisivankilassa) Jinjan alueella. Häntä syytetään 34 rikoksesta, joihin kuuluu Geneven yleissopimuksen vakavia rikkomuksia. Vuonna 2018 hänet oli siirretty Kampalan Luziraan.


title: Maria Luisa (keisarinna)

text: Maria Luisa (1745–1782) oli espanjalainen prinsessa, josta tuli keisari Leopold II:n puolisona saksalais-roomalainen keisarinnapuoliso, Saksan, Unkarin ja Böömin kuningatar ja Toscanan herttuatar.


title: Maria Luisa (keisarinna)

text: Maria Luisa oli Espanjan Bourbon-sukuisen kuninkaan Kaarle III:n tytär. Jo varhain sovittiin, että hänet naitettaisiin Habsburg-sukuun. Alkujaan sulhaseksi valittiin Leopoldin isoveli, mutta koska hän kuoli nuorena, sulhanen vaihtui nuorempaan. Häitä vietettiin Innsbruckissa vuonna 1765. Pariskunta sai 16 lasta 21 vuoden aikana. Toistuvat raskaudet ja synnytykset vanhensivat Maria Luisaa nopeasti. Hänen kerrotaan hyväksyneen miehensä suhteet ja jopa ystävystyneen tämän läheisimmän rakastajattaren kanssa.


title: Martin Wallström

text: Martin Wallström (s. 7. heinäkuuta 1983 Uddevalla, Ruotsi) on ruotsalainen näyttelijä. Hänet tunnetaan parhaiten roolistaan "Mr. Robot" -sarjassa, jossa hän näyttelee Tyrell Wellick -nimistä toimitusjohtajaa.


title: Martin Wallström

text: Wallström on näytellyt myös muun muassa "Wallander"-sarjassa sekä elokuvissa "Avaruudessa ei ole tunteita" ja "Isku rajalle".


title: Hypnotisoija (elokuva)

text: Hypnotisoija (ruots. "Hypnotisören") on ensi-iltansa vuonna 2012 saanut ruotsalainen rikoselokuva, jonka on ohjannut Lasse Hallström. Elokuva perustuu Lars Keplerin "Hypnotisoija"-romaaniin, jonka pääosassa on suomalaistaustainen Joona Linna (Tobias Zilliacus), joka työskentelee rikoskomisariona Ruotsin poliisissa.


title: Hypnotisoija (elokuva)

text: "Hypnotisoija" on saanut kansainvälistä suosiota, ja se oli Ruotsin ehdokas parhaan vieraskielisen Oscar-palkinnon saajaksi vuonna 2013.


title: Hypnotisoija (elokuva)

text: Tukholman läheltä Tumbasta löytyy mies urheilukentän pukuhuoneesta julmasti surmattuna. Myös hänen puolisonsa ja tyttärensä löytyvät surmattuina perheen rivitalosta, ainoastaan poika Josef on elossa, joskin haavoittuneena ja sairaalassa. Tapahtumien selvittämiseksi komisario Linna pyytää tunnettua hypnotisoijaa, lääkäri Erik Maria Barkia hypnotisoimaan pojan. Lääkäri suostuu, vaikka on aiemman huonosti päättyneen tehtävän jälkeen päättänyt lopettaa hypnotisoinnit. Mutta hän joutuu poikansa kanssa mukaan tapahtumien ketjuun.


title: Pena Ranta

text: Pena Ranta (s. 6. huhtikuuta 1981 Suolahti) on suomalainen koripallovalmentaja ja kilpauransa päättänyt koripalloilija.


title: Pena Ranta

text: Ranta edusti kasvattajaseuraansa Äänekosken Huimaa miesten pääsarjassa viiden kauden ja valtakunnallisissa divisioonissa kuuden kauden ajan. Lisäksi hän pelasi kaksi I-divisioonakautta BC Jyväskylässä. Kaudella 2002–2003 Ranta oli SM-Koriksen tarkin kolmen pisteen korien heittäjä.


title: Pena Ranta

text: Ranta toimi Huiman pelaaja–valmentajana kunnes lopetti pelaajauransa keväällä 2018. Viimeisellä pelaajakaudellaan hän oli myös M1DB:ssä pelanneen Huiman apuvalmentaja, ja seuraavaksi kaudeksi hän nousi joukkueen päävalmentajaksi.


title: Pena Ranta

text: Rannan isä Markku Ranta valmensi Huimaa.


title: Päivi Virta

text: Päivi Virta (ent. Halonen, s. 3. elokuuta 1964 Tampere) on suomalainen jääkiekkoilija. Hänen pelaajauransa alkoi Tampereen Ilveksessä vuonna 1982 pääsarjauralla. Tampereen Ilves oli myös hänen kasvatusseuransa, tämä erotuksena Ylöjärven Ilveksestä mainittakoon. Sittemmin hän on edustanut Kerava Shakersia, Kiekko-Espoota ja Espoo Bluesia. Espoon Blues on jäädyttänyt hänen pelipaitansa numeron 33, ja hän on Jääkiekkoleijona numero 235.


title: Päivi Virta

text: Virta oli Naisten Liigan voittaja kausilla 1985–2005 eli parikymmentä vuotta. Hän pelasi yli 400 runkosarjan ottelua, joissa saavutti 495 tehopistettä. Virta edusti Suomea kansainvälisissä arvokisaturnauksissa, joissa hän saavutti muun muassa Euroopan-mestaruuden ja MM-pronssia. Pelipaikaltaan kutsumanimen ""Pilleri"" saanut Virta on toiminut puolustajana.


title: Päivi Virta

text: Virta saavutti ensimmäisenä suomalaisena naiskiekkoilijana, Suomen Jääkiekkoliiton President's Trophy -palkinnon 2004. Hänen nimeään kantava tunnustuspalkinto jaetaan nykyään (peliuransa päättymisen jälkeen) vuosittain parhaalle puolustajalle NSML-sarjassa. Vuodesta 2018 lukien joukkueiden määrä kasvaa 8:sta 10:een.


title: Karen McCarthy

text: Karen McCarthy (18. maaliskuuta 1947 Haverhill, Massachusetts – 5. lokakuuta 2010 Overland Park, Kansas) oli yhdysvaltalainen poliitikko demokraattisesta puolueesta. Hän toimi vuosina 1995–2005 Yhdysvaltain edustajainhuoneen jäsenenä Missourista.


title: Karen McCarthy

text: Ennen uraansa politiikassa McCarthy työskenteli englanninopettajana. Hän suoritti biologian ja englannin Bachelor of Science -tutkinnon Kansasin yliopistossa Lawrencessa vuonna 1969 ja englanninopetuksen Master of Arts -tutkinnon Missourin yliopistossa Kansas Cityssä vuonna 1976. Poliittisen uransa aikana hän suoritti vielä Master of Business Administration -tutkinnon Kansasin yliopistossa vuonna 1986 ja toimi lääkeyhtiö Marion Merrell Dowin konsulttina.


title: Karen McCarthy

text: McCarthy aloitti vuonna 1977 Missourin edustajainhuoneen jäsenenä ja hän vaikutti siellä yhdeksän kaksivuotiskautta. Hän toimi aikanaan osavaltion edustajainhuoneessa muun muassa ways and means -valiokunnan puheenjohtajana yli kymmenen vuotta. Vuonna 1994 hän pyrki onnistuneesti Yhdysvaltain edustajainhuoneeseen Missourin viidennestä vaalipiiristä, joka pitää sisällään suurimman osan Kansas Cityn metropolialueesta. Hän voitti demokraattien esivaalissa kymmenen vastaehdokasta ja varsinaisessa vaalissa republikaani Ron Freemanin, amerikkalaisen jalkapallon entisen ammattilaispelaajan. McCarthy aloitti Yhdysvaltain edustajainhuoneen jäsenenä vuonna 1995 ja oli aluksi kolmen valiokunnan jäsen, tiedevaliokunnan, pienyritysvaliokunnan ja liikenne- ja infrastruktuurivaliokunnan. Vuodesta 1997 alkaen hän toimi kauppavaliokunnan (sittemmin energia- ja kauppavaliokunta) jäsenenä ja vuodesta 2003 alkaen lisäksi tuolloin vastaperustetun kotimaan turvallisuuden valiokunnan jäsenenä. McCarthy äänesti edustajainhuoneessa Irakin sotaa vastaan vuonna 2002.


title: Karen McCarthy

text: Joulukuussa 2003 McCarthy ilmoitti, ettei asettuisi enää ehdolle vuoden 2004 vaaleissa. Aiemmin samana vuonna hän oli saanut kielteistä julkisuutta kaaduttuaan päihtyneenä edustajainhuoneen liukuportaissa. Hän myönsi julkisesti alkoholiongelmansa ja hakeutui päihdehoitoon. Myös edustajainhuoneen eettisen valiokunnan sittemmin vahvistama epäily kampanjavarojen väärinkäytöstä New Yorkin Grammy-gaalaa varten tehtyyn matkaan sai huomiota tuona vuonna.


title: Karen McCarthy

text: McCarthy oli vuosina 1969–1984 naimisissa asianajaja Arthur A. Benson II:n kanssa. Heillä ei ollut yhteisiä lapsia.


title: Karen McCarthy

text: Kesäkuussa 2009 McCarthyn perhe ilmoitti julkisuuteen, että tällä oli todettu aiemmin samana vuonna Alzheimerin tauti ja ainakin vuosikymmenen diagnosoimattomana ollut kaksisuuntainen mielialahäiriö. Hän joutui laitoshoitoon ja kuoli vajaat puolitoista vuotta myöhemmin, lokakuussa 2010, 63-vuotiaana.


title: Morten A. Strøksnes

text: Morten Andreas Strøksnes (s. 1965 Kirkkoniemi , Norja) on norjalainen kirjailija, aatehistorioitsija, toimittaja ja valokuvaaja.


title: Morten A. Strøksnes

text: Strøksnes on reportaasikirjoissaan muun muassa Pohjois-Norjasta, Itä-Euroopasta, Yhdysvalloista ja Lähi-idästä yhdistänyt esseistiikkaa ja matkakertomuksia. Vuonna 2010 ilmestyneessä kirjassaan "Et mord i Kongo" hän kertoo kahdesta norjalaisesta, Tjostolv Molandista ja Joshua Frenchistä, jotka tuomittiin vankilaan Kongon demokraattisessa tasavallassa. Kirja oli Brage-palkintoehdokkaana.


title: Morten A. Strøksnes

text: Strøksnes sai vuonna 2011 Språkprisen-palkinnon erinomaisesta bokmålin käytöstä asiaproosassa.


title: Shakin maailmanmestaruusottelu 2016

text: Shakin maailmanmestaruusottelussa 2016 hallitseva mestari Magnus Carlsen pelasi maailmanmestaruudesta haastajaa Sergei Karjakinia vastaan. Ottelu pelattiin New Yorkissa Yhdysvalloissa 10.–30.11.2016. Karjakin voitti kuudennen pelin mustilla nappuloilla ja Carlsen voitti kahdeksannen pelin valkeilla nappuloilla. Muut 10 pitkää peliä päättyivät tasan. Tasatilanteessa ottelusäännöt määräsivät pelattavaksi neljä nopeampaa peliä. Kaksi ensimmäistä niistä päättyivät tasan, mutta Carlsen voitti kolmannen mustilla nappuloilla ja neljännen valkeilla nappuloilla. Magnus Carlsen säilytti maailmanmestaruutensa pistein 6-6 (3-1).


title: Elizabeth Llewellyn

text: Elizabeth Llewellyn (s. 1973 Lontoo) on brittiläinen oopperalaulaja. Hän syntyi jamaikalaisten maahanmuuttajien tyttärenä. "The Telegraph" nimesi hänet vuoden tulokkaaksi 2010 Mimìn roolin tulkitsemisesta Giacomo Puccinin oopperassa "La bohème" Englannin kansallisoopperassa.


title: Elizabeth Llewellyn

text: Llewellyn opiskeli nuorena Royal Northern College of Musicissa, mutta keskeytti opintonsa ja siirtyi tietotekniikan alalle. Hän kuitenkin alkoi sittemmin edistää uraa oopperan parissa, sai valmentajakseen Lilian Watsonin ja pääsi Glyndebournen oopperafestivaalin kuoroon. Peter Moores -yhdistyksen avulla Llewellyn vietti vuoden Englannin kansallisoopperan koulussa. Paitsi La bohèmessa, hän on saanut rooleja myös muun muassa "Carmenissa" ja "Simon Boccanegrassa".


title: Siri Thornhill

text: Siri Karoline Thornhill on norjalainen oopperalaulaja, äänialaltaan sopraano. Hän syntyi Englannissa, aloitti lauluopintonsa kotikaupungissaan Stavangerissa Marit Storækren johdolla ja pääsi sittemmin Norjan hallituksen myöntämien stipendien avulla jatkamaan opintojaan Haagin kuninkaalliseen konservatorioon, Alankomaihin. Siellä häntä opettivat Marius van Altena, Rita Dams ja Diane Forlano. Opintojensa jälkeen Thornhill on asunut Freiburgissa, Saksassa. Hän on myös osallistunut mestari- ja oopperakursseille, joita ovat antaneet Cristina Deutekom, Elly Ameling, Ton Koopman, Beata Heuer-Christen, Anna Reynolds ja Jean Cox.


title: Siri Thornhill

text: Thornhill on tulkinnut teoksia varhaisesta musiikista nykyohjelmistoon. Kapellimestareita, joiden kanssa hän on tehnyt yhteistyötä, ovat olleet Fabio Biondi, Ivor Bolton, Harry Christophers, Ottavio Dantone, Iván Fischer, Rolf Gupta, Thomas Hengelbrock, Philippe Herreweghe, Ton Koopman, Sigiswald Kuijken, Gijs Leenars, Helmut Müller-Brühl, Daniel Reuss, Michael Schneider, Andreas Spering ja Bruno Weil.


title: Siri Thornhill

text: Thornhill on levyttänyt muun muassa Naxokselle. Ensimmäisen yksinlaulualbuminsa hän julkaisi heinäkuussa 2017. Ars Produktionin kautta julkaistu levytys pitää sisällään Edvard Griegin yksinlaulujen tulkintoja.


title: Cristina Deutekom

text: Cristina (myös "Christine", "Christina") Deutekom (s. "Engel"; 28. elokuuta 1931 Amsterdam – 7. elokuuta 2014 Amsterdam) oli alankomaalainen oopperalaulaja, äänialaltaan sopraano. Hän tuli tunnetuksi koloratuuritekniikastaan. Johtavia tenoreita, joiden kanssa hän esiintyi, olivat muiden muassa Franco Corelli, Luciano Pavarotti, Plácido Domingo, José Carreras, Alfredo Kraus, Carlo Bergonzi ja Nicolai Gedda.


title: Cristina Deutekom

text: Läpimurtonsa Deutekom teki Yön kuningattarena Wolfgang Amadeus Mozartin oopperassa "Taikahuilu". Hän kuitenkin laajensi ohjelmistoaan kattamaan myös muun muassa muita Mozartin oopperoita sekä Gioacchino Rossinin, Gaetano Donizettin ja Vincenzo Bellinin bel canto -ohjelmistoa. Hän tulkitsi myös Giuseppe Verdin dramaattisia rooleja ja Giacomo Puccinin "Turandotin" nimiroolin.


title: Cristina Deutekom

text: Deutekom vetäytyi lavalta vuonna 1985 kärsittyään sydäninfarktin. Hän vetäytyi julkisesta elämästä aivoinfarktin jälkeen vuonna 2004.


title: Jorma Hämäläinen (yritysjohtaja)

text: Jorma Tapani Hämäläinen (s. 10. maaliskuuta 1953 Pihtipudas) on suomalainen johtaja, joka toimi sekä kunnallis- että liike-elämän palveluksessa.


title: Jorma Hämäläinen (yritysjohtaja)

text: Jorma Hämäläinen syntyi Antti Reijo Hämäläisen ja Laura Maria Poutasen perheeseen. Hämäläinen tuli ylioppilaaksi 1972 ja suoritti kunnallistutkinnon vuonna 1975. Hän toimi kunnansihteerinä Kihniössä 1975 ja Keikyällä 1975–1978. Salmi-yhtiöiden talouspäällikkö Hämäläinen oli 1972–1982, varatoimitusjohtaja 1982–1984 ja Salmi-Vetoketju Oy:n toimitusjohtaja 1984–1986. Pihtiputaan kunnanjohtajana Hämäläinen toimi 1986–1988 ja Äänekosken kaupunginjohtajana 1988–1993. Tuusulan kunnanjohtajaksi hän tuli vuonna 1993. Hämäläinen siirtyi lehtiyhtiö Keski-Uusimaan johtajaksi vuonna 2001, sittemmin Suomen Lehtiyhtymän palveluksessa Hämäläinen työskenteli aina vuoteen 2014 asti.


title: Remember Me (täsmennyssivu)

text: Remember Me voi tarkoittaa jotain seuraavista:


title: Barbara Labuda

text: Barbara Labuda (19. huhtikuuta 1946 Żmigród) on puolalainen poliitikko ja diplomaatti. Hän on ollut näkyvimpiä toisen aallon feministejä Puolan politiikassa. Hän edusti kommunistisella aikakaudella Puolan demokraattista oppositiota. Vuodesta 1991-1997 hän oli Puolan valtiopäivien, Sejmin, jäsen tai varajäsen. Vuodesta 1995-2005 hän oli presidentinkansliassa. Vuonna 2005 hän siirtyi Puolan suurlähettilääksi Luxemburgiin ja oli suurlähettiläänä vuoteen 2010.


title: Frances Cleveland

text: Frances Clara Folsom Cleveland (21. heinäkuuta 1864 – 29. lokakuuta 1947) oli Yhdysvaltain presidentti Grover Clevelandin puoliso ja siten Yhdysvaltain ensimmäinen nainen vuosina 1886–1889 ja 1893–1897. Hän oli 21-vuotiaana maan nuorin ensimmäinen nainen ja ensimmäinen, joka meni naimisiin istuvan presidentin kanssa.


title: Frances Cleveland

text: Frances Folsomin isä oli Clevelandin lakiasiaintoimiston osakas, joka kuoli nuorena. Sen jälkeen Grover Cleveland tuki hänen koulutustaan. Frances vieraili äitinsä kanssa Valkoisessa talossa, missä poikamiespresidentin sisar toimi emäntänä. Tapaamiset johtivat 27 vuoden ikäerosta huolimatta romanssiin ja avioliittoon.


title: Salome Bey

text: Salome Bey (s. 1939? Newark, New Jersey) on yhdysvaltalaissyntyinen kanadalainen laulaja, näyttelijä ja lauluntekijä. Hän esiintyi vuosina 1957–66 eri puolilla Yhdysvaltoja sisarensa Geraldine ja veljensä Andy Beyn kanssa Bey Sisters -nimisen kokoonpanon jäsenenä. Vuonna 1966 Salome Bey asettui Torontoon, jossa hän oli ensimmäistä kertaa esiintynyt vuonna 1961. Hän saavutti suosiota esiintymällä etenkin musikaaleissa.


title: Salome Bey

text: Bey sai Obie-palkinnon vuonna 1972. Hänestä tehtiin Kanadan ritarikunnan kunniajäsen vuonna 2005. Lisäksi hän on muun muassa saanut Montrealin Black Theatre Workshopin Martin Luther King Jr. -palkinnon elinikäisistä saavutuksista (1996).


title: Lääne-Nigulan kunta

text: Lääne-Nigulan kunta sijaitsee Luoteis-Virossa Läänemaan maakunnassa.


title: Lääne-Nigulan kunta

text: Kunta sijaitsee Haapsalun itäpuolella ulottuen pohjoisesta Suomenlahdelta Matsalunlahdelle etelässä. Idässä kunta rajoittuu harjumaalaisiin Lääne-Harjun ja Märjamaan kuntiin, etelässä pärnumaalaiseen Läänerannan kuntaan sekä lännessä Läänemaan Haapsaluun ja Vormsiin..


title: Lääne-Nigulan kunta

text: Lääne-Nigulan kunta muodostettiin vuoden 2017 kuntauudistuksessa yhdistämällä Kullamaan, Martnan, Noarootsin, Nõvan ja vanha Lääne-Nigulan kunta sekä Nissin Rehemäen kylä. Lääne-Nigulan kunnassa on 7 239 asukasta (1.1.2018).


title: Lääne-Nigulan kunta

text: Kunta muodostuu Paliveren, Ristin ja Taeblan pienkauppaloista (alevik) sekä 114 kylästä (küla). Kunnan keskuspaikka on Taebla.


title: Lääne-Nigulan kunta

text: Valtatie 9 Sauen Ääsmäestä Haapsaluun sekä valtatie 10 Lääne-Nigulan Rististä Saarenmaalle kulkevat Lääne-Nigulan kautta. Myös kantatiet 17, 29 ja 31 ovat alueen merkittäviä teitä.


title: Ellen Wilson

text: Ellen Louise Axson Wilson (15. toukokuuta 1860 – 6. elokuuta 1914) oli Yhdysvaltain presidentti Woodrow Wilsonin ensimmäinen puoliso ja siten Yhdysvaltojen ensimmäinen nainen vuodesta 1913 kuolemaansa asti. Hän hoiti julkista tehtäväänsä arvokkaasti mutta ei koskaan oppinut nauttimaan siitä. Hän oli opiskellut taidetta, ja rakennutti Valkoiseen taloon pienen studion johon tuli valoa kattoikkunasta. Ellen Wilson kuoli rauhallisesti munuaivaivoihin vuonna 1914.


title: Helen Herron Taft

text: Helen Louise Herron "Nellie" Taft (2. kesäkuuta 1861 – 22. toukokuuta 1943) oli Yhdysvaltain presidentti William Howard Taftin puoliso ja siten Yhdysvaltojen ensimmäinen nainen vuosina 1909-1913.


title: Helen Herron Taft

text: Helen Herron kasvoi Ohiossa ja meni naimisiin nuoren lakimiehen kanssa, joka tähtäsi julkiselle uralle. Vuonna 1900 kolmilapsinen perhe seurasi perheenpäätä, joka nimitettiin vetämään amerikkalaista siviilihallintoa Filippiinellä. Helen Herron Taft nautti ulkomaankomennuksen tuomasta jännityksestä ja haasteista, samoin kuin matkoista Kiinaan, Japaniin ja Vatikaaniin. Washingtoniin istutetut japanilaiset kirsikkapuut olivat hänen ehdotuksensa.


title: Helen Herron Taft

text: William Howard Taft valittiin presidentiksi 1908, ja Helen nautti ensimmäisen naisen asemasta seurapiireissä. Presidenttikauden jälkeen perhe jäi Washingtoniin, sillä mies valittiin korkeimman oikeuden puheenjohtajaksi. Helen asui kaupungissa myös miehensä kuoleman jälkeen.


title: Fawzia Fuad

text: Fawzia Fuad (5. marraskuuta 1921 – 2. heinäkuuta 2013) oli egyptiläinen prinsessa, josta tuli Mohammad Reza Pahlavin ensimmäisenä puolisona Iranin shaahitar vuodesta 1939 vuoteen 1948.


title: Fawzia Fuad

text: Fawzia oli kuningas Farukin nuorin sisar. Hän eli suojatun lapsuuden ja kävi koulunsa Sveitsissä. Avioliitto Persian kruununprinssin järjestettiin vuonna 1938, kihlauksen julkistamisen aikaan sulhanen ei ollut nähnyt morsiamesta edes valokuvaa. Häät järjestettiin ensin Kairossa, sitten Teheranissa, ja pariskunta muutti persialaiseen palatsiin. Tytär Shahnaz Pahlavi syntyi 27. lokakuuta 1940. Vuonna 1941 Reza Pahlavin isä luopui vallasta ja Fawzia ja Reza Pahlavi olivat maansa shaahipari.


title: Fawzia Fuad

text: Fawzia ei viihtynyt Iranissa eikä oppinut paikallista kieltä. Hän sairasteli malariaa ja muita tauteja, ja lähti suurlähettilään ehdotuksesta Kairoon hoitamaan terveyttään vuonna 1945. Vuonna 1948 ilmoitettiin shaahiparin ottaneen avioeron.


title: Éva Földy

text: Éva Földy (o.s. Kóczián, s. 25. toukokuuta 1936 Budapest) on unkarilainen, 1950- ja 1960-luvuilla menestynyt pöytätennispelaaja. Hän voitti yhden maailmanmestaruuden ja kuusi Euroopan-mestaruutta. Maailmanmestaruuden hän voitti sekanelinpelissä vuonna 1955 Kálmán Szepesin parina.


title: Tutulus (koru)

text: Tutulus (monikko ) oli vaatteisiin tai nahkavöihin kiinnitettävä pronssista tai kullasta valmistettu pronssikauden korutyyppi. Niitä esiintyi erityisesti varhaisella pronssikaudella periodilta II alkaen roomalaiselle rautakaudelle saakka. Niiden esiintyminen alkoi yhdessä vyökiekon käytön kanssa. Tutulus saatettiin kiinnittää korvakoruina korviin, hameen helmoihin, vaatteisiin rintakoruina ja fibuloina, vöihin ja jopa hevosten valjaisiin koristeiksi. Huomaa, että tutulus voi olla toisessa yhteydessä myös naisen kampaus tai hattu.


title: Tutulus (koru)

text: Korut saattoivat olla litteitä ympyräkiekkoja, joihin koristely seurasivat keskeisten ympytöiden väliin jääviä segmenttejä. Keskellä saattoi olla nipukka tai kohouma, jolla oli joskus paljonkin pituutta. Tutuliksen pinta saattoi olla myös kartiomaisesti porrastetu koristeludensa rytmittämänä. Suurimmat tutulukset olivat halkaisijaltaan 4–8 senttimetriä, mutta niitä oli käytössä myös 0,7–2 senttimetrisiäkin. Korutyypin levintä kattaa suuren osan Eurooppaa ja sitä esintyy myös idässä Aasiassa. Molzbachin tytön hadasta löytyi yhteensä 43 tutulusta, jotka olivat kaikki sormustimen kokoisia.


title: Isabella Aragonialainen (Portugali, 1271–1336)

text: Isabella Aragonialainen (myös Elisabet Aragonialainen, 1271–1336) oli espanjalainen prinsessa, josta tuli Dinis I:n puolisona Portugalin kuningatar.


text: Isabella oli Aragonian kuningas Pietari III:n tytär. Hän omisti elämänsä köyhien auttamiselle, perusti orpokoteja ja suojia kodittomille. Legendan mukaan hänen kätkemänsä leipä muuttui ruusuiksi, jolloin hän vältti rangaistuksen köyhien salaisesta ruokkimisesta.


text: Isabella tunnettiin myös rauhantekijänä. Hän sovitteli poikansa Alfonson ja aviomiehensä välisiä kiistoja, kun Alfonso syytti isäänsä aviottomien poikiensa suosimisesta.


text: Isabella julistettiin pyhäksi vuonna 1625.


title: Angelica Rozeanu

text: Angelica Rozeanu (15. lokakuuta 1921 Bukarest, Romania – 21. helmikuuta 2006 Haifa, Israel) oli romanialainen pöytätennispelaaja, joka oli 1950-luvulla lajinsa menestynein nainen. Hän voitti 17 maailmanmestaruutta ja kaksi Euroopan-mestaruutta EM-kisojen alettua vasta hänen uransa loppupuolella. Maailmanmestaruuksistaan hän voitti kuusi naisten kaksinpelissä peräkkäisinä vuosina 1950–1955.


title: Karen Young (kanadalainen laulaja)

text: Karen Elizabeth Young (s. 19. kesäkuuta 1951 Montreal) on kanadalainen laulaja, lauluntekijä, kitaristi ja lyömäsoittaja. Hän on kuoronjohtaja Berkley E. Chadwickin sisaruksen lapsenlapsi.


title: Karen Young (kanadalainen laulaja)

text: Young varttui Hudsonissa, Québecissä, aloitti kitaransoiton 14-vuotiaana ja teki pienen folkhitin "Garden of Ursh" (Reprise Records) 19-vuotiaana. Hän perusti vuonna 1975 Bug Alley Bandin, joka aluksi oli folktrio, mutta siirtyi sitten jazziin. Kokoonpanon pääpaikkana oli Montreal sen hajoamisvuoteen 1979 saakka. Kokoonpanoon kuuluivat Karen Egan -nimellä esiintyneen Youngin ohella Mike Pinsonneault, Steve Cole ja David Thompson, sittemmin myös laulaja Liz Tansey. Yhtye palasi yhteen konsertoidakseen festivaalin yhteydessä Kaliforniassa vuonna 1981.


title: Karen Young (kanadalainen laulaja)

text: Young opiskeli laulamista Jane Ellisonin johdolla.


title: Karen Young (kanadalainen laulaja)

text: Bug Alley Band -uransa jälkeen Young jatkoi työskentelyään muissa kokoonpanoissa. Hän niitti mainetta yhteistyöllään basisti Michel Donaton kanssa. Yhdessä kaksikko voitti Félix-palkinnon vuonna 1988 vuoden jazzalbumista. Kaksikko myös kiersi Yhdistyneessä kuningaskunnassa ja Ranskassa. Young on opettanut Montrealin yliopistossa.


title: Karen Young

text: Karen Young on seuraavien henkilöiden nimi:


title: Indra Nooyi

text: Indra Nooyi (s. 28. lokakuuta 1955) on PepsiCo:n hallituksen puheenjohtaja, pää- ja toimitusjohtaja. Hän syntyi ja opiskeli Madrasissa, Intiassa (B.A./B.Sc.) ja jatkoi opintojaan Yalessa Yhdysvalloissa (MBA).


title: Indra Nooyi

text: Yhdysvaltalainen talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 11. Talousjulkaisu Fortune sijoitti hänet talouselämän yhdysvaltalaisten naisvaikuttajien 2. sijalle samana vuonna.


title: Indra Nooyi

text: Hän on pyrkinyt ohjaamaan yrityksen tuotantoa vähemmän epäterveelliseen suuntaan.


title: Indra Nooyi

text: Vuonna 2018 kansainvälinen krikettiliitto nimitti hänet tärkeään johtotehtävään.


title: Lluís Guinó

text: Lluís Guinó i Subirós (s. 1969 Besalú) on katalonialainen poliitikko. Hän on toiminut kansanedustajana Katalonian alueparlamentissa vuodesta 2010 alkaen ja hän oli parlamentin ensimmäinen varapuhemies heinäkuusta lokakuuhun 2017, jolloin Carles Puigdemontin johtama hallitus järjesti kansanäänestyksen Katalonian itsenäistymisestä. Hän nousi varapuhemieheksi kesken vaalikauden Lluís Corominasin jättäessä tehtävän siirtyessään Junts pel Sín parlamenttiryhmän ryhmänjohtajaksi.


title: Lluís Guinó

text: Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikoita vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150 000 euron takuut vastineeksi siitä, ettei tämä joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan. Guinólle ja kolmelle muulle puhemiehistön jäsenelle (Anna Simó, Lluís Corominas ja Ramona Barrufet) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.


title: Lluís Guinó

text: Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte ( lievennettiin Guinón osalta syytteeksi "kansalaistottelemattomuudesta" (), mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.


title: Lluís Guinó

text: Guinó ei ollut Katalonian hallituksen ministerinä, joten hän ei ollut suoraan toimeenpanemassa kansanäänestystä. Häntä vastaan nostettu syyte perustuukin siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.


title: Savitaulu

text: Savitaulu (Akkadi: ṭuppu(m) 𒁾) oli muinaisessa Lähi-Idässä käytetty kirjoitusväline, erityisesti nuolenpääkirjoitukseen, pronssikaudella ja rautakaudella.


title: Gizella Farkas

text: Gizella "Gizi" Farkas (18. marraskuuta 1925 Miskolc, Unkari – 17. kesäkuuta 1996 Wien, Itävalta) oli unkarilainen pöytätennispelaaja, joka menestyi 1940- ja 1950-luvuilla. Hän voitti kymmenen maailmanmestaruutta ja kaksi Euroopan-mestaruutta EM-kisojen alettua vasta hänen uransa loppupuolella. Maailmanmestaruuksistaan hän voitti kolme naisten kaksinpelissä peräkkäisinä vuosina 1947–1949 ja jäi tämän jälkeen neljä kertaa peräkkäin hopealle Romanian Angelica Rozeanulle hävinneenä.


title: Jeannette Sorrell

text: Jeannette Sorrell (s. 1965 San Francisco, Kalifornia) on yhdysvaltalainen cembalisti ja kapellimestari. Hänen opettajiensa joukossa olivat Roger Norrington, Leonard Bernstein ja Gustav Leonhardt. Hän sai taiteilijadiplominsa Oberlinin konservatoriosta vuonna 1990 ja opetti sen barokkiesitysinstituutissa tämän jälkeen vuoteen 1994 saakka. Hän on esiintynyt eri maissa resitalistina ja lisäksi konserttosolistina muun muassa Ohion kamariorkesterin kanssa.


title: Jeannette Sorrell

text: Sorrell perusti vuonna 1992 Clevelandin barokkiorkesterin eli Apollo's Firen. Hän on vieraillut useiden johtavien yhdysvaltalaisorkestereiden kapellimestarina. Hänen saamiensa tunnustusten joukossa on Erin Body -palkinto vuodelta 1994. Hän on levyttänyt muiden muassa Johann Sebastian Bachin tuotantoa.


title: Andreea Chițu

text: Andreea Stefania Chițu (s. 7. toukokuuta 1988 Bolintin-Vale) on romanialainen judon Euroopan-mestari ja MM-mitalisti.


title: Andreea Chițu

text: Chițu saavutti alle 52 kg:n painoluokassa MM-hopeaa Tšeljabinskissa 2014 hävittyään loppuottelussa Majlinda Kelmendille ja Astanassa 2015, jolloin hävisi finaalissa Misato Nakamuralle. Hän sai samassa sarjassa MM-pronssia Pariisissa 2011 ja sijoittui viidenneksi Rio de Janeirossa 2013. Rio de Janeiron olympialaisissa 2016 hän sijoittui seitsemänneksi ja Lontoossa 2012 yhdeksänneksi


title: Andreea Chițu

text: Chițu voitti 52-kiloisissa kultaa Bakun Euroopan kisoissa 2015. EM-kilpailuissa hän on saavuttanut kultaa Tšeljabinskissa 2012, hopeaa Budapestissa 2013 sekä pronssia Montpellier’ssa 2014 ja Kazanissa 2016 sekä sijoittunut seitsemänneksi Tel Avivissa 2018.


title: Andreea Chițu

text: Chițu saavutti alle 23-vuotiaiden EM-kilpailujen 57 kg:n painoluokassa kultaa 2010 sekä hopeaa 2008 ja 2009. Alle 20-vuotiaiden EM-kilpailuissa hän sai 52-kiloisissa pronssia 2006 ja alle 17-vuotiaiden EM-kilpailuissa samassa sarjassa pronssia 2004.


title: Andreea Chițu

text: Chițu on saavuttanut IJF World Tourin kilpailuissa neljä turnausvoittoa, neljä kakkossijaa ja yhdeksän kolmossijaa. Maailmancupeissa ja Continental open -kilpailuissa hänellä on kolme voittoa ja kuusi kolmossijaa. Hän on voittanut aikuisten sarjassa kolme Romanian-mestaruutta.


title: Cicely Saunders

text: Cicely Mary Strode Saunders (22. kesäkuuta 1918 Barnet, Yhdistynyt kuningaskunta – 4. heinäkuuta 2005 Lontoo, Yhdistynyt kuningaskunta) oli englantilainen sairaanhoitaja, sosiaalityöntekijä, lääkäri ja kirjailija. Hän oli yksi nykyaikaisen palliatiivisen hoidon perustajista.


title: Cicely Saunders

text: Cicely Saunders syntyi Hertfordshiren Barnetissa vuonna 1918. Hän kävi 1932–1937 Roedean Schoolin tyttökoulua. Hän oli muita tyttöjä pidempi ja koki sen takia ulkopuolisuutta. Hänen selkärankansa oli lisäksi hieman vino, minkä takia hän kärsi selkäkivuista.


title: Cicely Saunders

text: Saunders pääsi vuonna 1938 opiskelemaan Oxfordin yliopiston St Anne’s Collegeen. Hänen päaaineensa yhdisti politiikkaa, filosofiaa ja taloustiedettä (PPE). Kun toinen maailmansota syttyi, Saunders halusi tehdä jotain hyödyllisempää ja jätti Oxfordin. Hän alkoi opiskella hoitotyötä St Thomasin sairaalassa, mistä hän valmistui vuonna 1944. Selkäkipujen takia Saundersia neuvottiin lopettamaan sairaanhoidon ammatin, ja siksi hän palasi Oxfordiin. Saunders suoritti 1945 alemman korkeakoulututkinnon ja sai vuonna 1947 paikan St Thomasin sairaan sosiaalihoitajana.


title: Cicely Saunders

text: Saunders tapasi sosiaalihoitajana vuonna 1948 puolanjuutalaisen maahanmuuttajan David Tasman, joka oli paennut Varsovan ghettosta. Saunders hoiti kuolevaa Tasmaa, ja heillä oli lyhyt suhde. He keskustelivat muun muassa kuoleville ihmisille suunnatuista kodeista, joissa nämä, voisivat löytää rauhan viimeisten päiviensä aikana. Tasman jätti Saundersille perintönä 500 puntaa.


title: Cicely Saunders

text: Saunders alkoi suunnitella tapaamisen perusteella uudenlaista terminaalivaiheen potilaiden hoitokotia. Eräs kirurgi kertoi hänelle, ettei hän tulisi ikinä saamaan ajatusta läpi tavallisena sairaanhoitajana. Saunders hyväksyttiin 33-vuotiaana St Thomasin sairaalaan lääketieteen opiskelijaksi. Hän valmistui lääkäriksi 1957 ja sai seuraavana vuonna Halley Stewart -säätiöltä stipendin tutkiakseen terminaalipotilaiden kivunhoitoa.


title: Cicely Saunders

text: Saundersilla oli vuonna 1959 valmiina 10-sivuinen esitys saattokodista. Alkujaan hänen ajatuksena oli, että saattokoti olisi ollut Englannin kirkon, mutta monien avustusjärjestöjen vaatimuksesta hän muutti sen avoimeksi kaikille.


title: Cicely Saunders

text: Työskennessään St Josephin saattokodissa Saunders tapasi puolalaisen Antoni Michniewicz, johon hän myös rakastui. Michniewicz kuoli vuonna 1960. Samoihin aikoihin kuolivat myös Saundersin isä ja yksi ystävä. Omien sanojensa mukaan Saunders kärsi ”patologisesta surusta”. Michniewiczin kuolema oli osoittanut kuitenkin hänelle, että kun ”ruumiista tulee heikompi, sielusta tulee vahvempi”.


title: Cicely Saunders

text: Saunders aloitti vuonna 1963 varojenkeruun, ja vuonna 1965 hänellä oli tarpeeksi rahaa St Christopherin saattokodin rakentamiseksi. St Christoper Hospice avautui vuonna 1967. Siitä tuli ensmmäinen nykyaikainen saattokoti, jossa yhdistyivät kivun- ja oireiden hoito sekä myötätuntoinen hoito ja opetus- ja tutkimustyö. St Christopher on ollut palliatiivisen hoidon edelläkävijöitä.


title: Cicely Saunders

text: Saunders toimi itse saattokodin lääketieteellisenä johtajana vuodesta 1967. Hän oli sen puheenjohtaja 1985–2000 ja presidentti vuodesta 2000.


title: Cicely Saunders

text: Saunders meni vuonna 1980 naimisiin puolalaisen taidemaalarin ja professorin Marian Bohusz-Szyszkon kanssa. He olivat naimisissa Bohusz-Szyszko kuolemaan 1995 asti. He olivat tavanneet vuonna 1963. Bohusz-Szyszko oli tuolloin naimisissa Puolassa asuvan naisen kanssa. Heidän liittonsa oli jo erkaantunut, mutta katolinen mies tuki edelleen vaimoansa. Bohusz-Szyszkon vaimo kuoli vuonna 1975.


title: Cicely Saunders

text: Saundersin näkemys saattohoidosta mullisti sen, miten yhteiskunnan tulisi hoitaa sairaita, kuolevia ja surevia. St Christopherin saattokoti on ollut esikuva monille saattokodeille ympäri maailmaa. Saunders toi mukaan tehokkaan kivunlievityksen ja vaati, että kuoletvatkin ihmiset tarvitsevat arvokkuutta, myötätuntoa ja arvostusta.


title: Cicely Saunders

text: Saunders on palkittu urastaan monilla tunnustuksilla. Elisabet II teki hänestä 1980 Brittiläisen imperiumin ritarikomentajan, ja vuonna 1989 hän pääsi brittiläiseen ansioritarikuntaan. Saundersin saamia palkintoja ovat muun muassa British Medical Associationin kultamitali, Templeton-palkinto ja Neljän vapauden palkinto.


title: Käärmesaari (Espoo)

text: Käärmesaari on Espoon ja Helsingin yhteinen ulkoilusaari. Se sijaitsee Miessaarenselän merialueella nelisen kilometriä Haukilahden venesatamasta kaakkoon. Espoon virallisessa kaupunginosajaossa Käärmesaari kuuluu Westendiin; saaren ja Westendin manneralueen välinen etäisyys on runsaat kaksi kilometriä.


title: Käärmesaari (Espoo)

text: Käärmesaaren pinta-ala on 8,2 hehtaaria. Saaren pohjoinen ranta on melko jyrkkä ja sen havupuuvaltaiset metsät ovat levittäytyneet aivan rannan kupeeseen. Itärannan syvää poukamaa reunustavat jyrkät kallioseinämät. Saaren eteläosa on avomeren suuntaan kurottavaa paljasta, suhteellisen loivasti kohti merta laskevaa kalliomaata. Käärmesaaren läntisellä rannalla on yhtäältä punaista sileää graniittikalliota, toisaalta rantaniittyjä ja tervalepikoita. Luoteisrannan mäntyvaltainen tasanne antaa kesäisen auringonlaskun suuntaan. Saaren keskiosassa kasvaa lähinnä mäntyä, alueella on myös kallioita ja niiden välisiä painanteita.


title: Käärmesaari (Espoo)

text: Espoon ja Helsingin välinen raja kulkee aivan Käärmesaaren itäpuolitse. Käärmesaaren ja Lauttasaaren Länsiulapanniemen välissä sijaitsevat Käärmekarit, Läntinen Käärmeluoto ja Pohjoinen Käärmeluoto. Ne kuuluvat Helsingin hallinnolliseen alueeseen. Lauttasaaren rannat häämöttävät Käärmesaaren itärannalta pari kilometriä itäkoilliseen. Käärmesaaren eteläpuolella sijaitsee pitkänomainen kallioluoto Långgrundet.


title: Käärmesaari (Espoo)

text: Luoteen suunnassa lähempänä Espoon manneraluetta sijaitsevat muun muassa Vehkasaari, Korkeasaari ja Tvijälp.


title: Käärmesaari (Espoo)

text: Käärmesaaren ruotsinkielistä nimeä Ormholm on käytetty ainakin 1600-luvulta alkaen. Nimensä mukaisesti saarella on ollut käärmeitä. Suomenkielinen käännös Käärmesaari otettiin kartoille 1930-luvulla.


title: Ida Flodin

text: Ida Emilia Basilier Flodin Aavatsmark (29. huhtikuuta 1870 Oulu – 27. kesäkuuta 1957 Oslo, Norja) oli suomalaissyntyinen norjalainen laulaja.


title: Ida Flodin

text: Flodinin isä oli suomalainen virkamies Frithiof Flodin (1828–1921) ja äiti Fanny Virginia Basilier (1842–1897).Flodin oli sopraano ja lauloi muun muassa Tivoli Opera Eldorado Theaterissa Kristianiassa (Oslo), sillä hän oli liittynyt ruotsalaiseen seurueeseen 1890-luvun puolivälissä.


title: Ida Flodin

text: Flodin vihittiin 1898 norjalaisen upseerin ja kansanedustaja Ivar Aavatsmarkin (1864–1947) kanssa Helsingin Saksalaisessa kirkossa. Ivar ja Ida Aavatsmark saivat kuusi lasta, joista viisi eli aikuisikään. Tytär Fanny Aavatsmark (myöhemmin MacTaggart) oli toimittaja ja asui lähes koko aikuisikänsä Skotlannissa.


title: Ida Flodin

text: Flodin lauloi neidon roolin Jean Sibeliuksen yksinäytöksisen oopperan "Jungfrun i tornet" ("Neito tornissa") kantaesityksessä Helsingissä 7. marraskuuta 1896.


title: Ida Flodin

text: Aavatsmarkit on haudattu perhehautaan Oslon Läntiselle hautausmaalle.


title: Ella Zeller

text: Ella Zeller (myöh. Constantinescu, s. 26. marraskuuta 1933 Moldova Nouă, Romania) on romanialainen pöytätennispelaaja, joka menestyi varsinkin 1950-luvulla. Hän voitti viisi maailmanmestaruutta sekä vuonna 1958 alkaneissa EM-kilpailuissa yhden Euroopan-mestaruuden. Kaksinpelissä hän ylsi parhaimmillaan kolmasti MM-pronssille.


title: Luettelo diplomaattisista edustustoista Pohjois-Koreassa

text:
Tämä on luettelo diplomaattisista edustustoista Pohjois-Koreassa. Tällä hetkellä
Pyongyangissa on 24 suurlähetystöä. Lisäksi lisäksi Pohjois-Koreassa on 2 konsulaattia ja 2 muuta edustustoa.


title: Monica Ungureanu

text: Elena Monica Ungureanu (s. 9. tammikuuta 1988 Craiova) on romanialainen judon EM-mitalisti. Hän edustaa CSM Cluj-Napoca -seuraa.


title: Monica Ungureanu

text: Ungureanu saavutti 48 kg:n painoluokassa pronssia alle 17-vuotiaiden EM-kilpailuissa 2004 ja alle 20-vuotiaiden EM-kilpailuissa 2006. Hän sijoittui samassa sarjassa seitsemänneksi Astanan MM-kilpailuissa 2015. Hän saavutti 48-kiloisissa EM-pronssia Kazanissa 2016 ja Varsovassa 2917. Rio de Janeiron olympialaisissa 2016 hän karsiutui jatkosta ensimmäisen ottelun jälkeen.


title: Monica Ungureanu

text: Ungureanu on saavuttanut IJF World Tourin kilpailuissa neljä turnausvoittoa ja kaksi kolmossijaa. Maailmancupeissa ja Continental open -kilpailuissa hänellä on kaksi voittoa, kaksi kakkossijaa ja neljä kolmossijaa. Hän on voittanut aikuisten sarjassa kolme Romanian-mestaruutta.


title: Mariko Härkönen

text: Mariko Härkönen (s. 1970 Tokio, Japani) on suomalainen elokuvakäsikirjoittaja ja -ohjaaja.


title: Mariko Härkönen

text: Lähde:


title: Izabella Cywińska

text: Izabella Cywińska (s. 25. maaliskuuta 1935) on puolalainen teatteri- ja elokuvantuottaja sekä taiteilijakriitikko. Hän toimi 1989–1990 kulttuurin ja taiteen ministerinä. Vuosina 2008–2011 hän oli Warsovan Ateneum-teatterin taiteellinen johtaja. Hänen puolisonsa on Janusz Michałowski.


title: Abigél Joó

text: Abigél Joó (s. 6. elokuuta 1990 Budapest) on unkarilainen judon Euroopan-mestari. Hän on kilpaillut alle 78 kg:n sarjassa vuodesta 2010 lähtien.


title: Abigél Joó

text: Joó voitti 78-kiloisten Euroopan-mestaruuden Wienissä 2010 kukistettuaan loppuottelussa alankomaalaisen Marhinde Verkerkin ja Tšeljabinskissa 2012, jolloin voitti finaalissa Ranskan Audrey Tcheuméon. EM-pronssia hän on saavuttanut joukkuekilpailussa Miskolcissa 2009 sekä alle 78 kg:n painoluokassa Budapestissa 2013, Montpellier’ssa 2014 ja Varsovassa 2017. Lisäksi hän on sijoittunut viidenneksi Istanbulissa 2011 sekä seitsemänneksi Bakun Euroopan kisoissa 2015 ja Kazanin EM-kilpailuissa 2016.


title: Abigél Joó

text: Joó sijoittui Lontoon olympialaisissa 2012 viidenneksi ja Rio de Janeiron olympialaisissa 2016 seitsemänneksi. Hän oli seitsemäs Pariisin MM-kilpailuissa 2011.


title: Abigél Joó

text: Joó saavutti alle 20-vuotiaiden MM-kilpailuissa pronssia alle 70 kg:n sarjassa 2008 ja 2009. Hän voitti alle 23-vuotiaiden Euroopan-mestaruuden 70-kiloisissa 2009 sekä 78-kiloisissa 2010, 2011 ja 2012 sekä sai pronssia 63-kiloisissa 2007. Alle 20-vuotiaiden EM-kilpailuissa hän saavutti 70 kg:n painoluokassa kultaa 2008 ja 2009 sekä 63-kiloisissa pronssia 2007. Alle 17-vuotiaiden EM-kilpailuissa hän saavutti pronssia 63 kg:n sarjassa 2006.


title: Abigél Joó

text: Joó on saavuttanut IJF World Tourin kilpailuissa seitsemän turnausvoittoa, kolme kakkossijaa ja kaksitoista kolmossijaa. Maailmancupeissa ja Continental open -kilpailuissa hänellä on kolme voittoa, yksi kakkossija ja neljä kolmossijaa. Hän voitti kultaa Kazanin universiadeissa 2013. Hän on voittanut aikuisten sarjassa yhdeksän Unkarin-mestaruutta.


title: Punaisten päämajan räjähdys 1918

text: Suomen sisällissodan punaisten päämajassa, Tampereen teknillisessä opistossa tapahtui 28. maaliskuuta 1918 räjähdys, jolla nähdään olleen merkitystä koko sodan lopputulokseen.


title: Punaisten päämajan räjähdys 1918

text: Punainen rintamapäällikkö Kustaa Salminen räjäytti vahingossa käsikranaattilaatikon, minkä myötä räjähdyksessä kuoli ja haavoittui punaisten johtajia. Myös punaisten pohjoisen rintaman ylipäällikkö Hugo Salmela sai räjähdyksessä surmansa. Salminen itse kuitenkin säilyi hengissä onnettomuudesta.


title: Ølbyn Nordhøj

text: Ølbyn Nordhøj on hautakumpu Skandinavian pronssikaudelta, joka sijaitsee Køgessä Ølbyn pohjoispuolella Sjællannissa Tanskassa. Se ajoitetaan kaivauslöytöjensä vuoksi Monteliuksen periodille II eli noin 1500–1300 eaa.


title: Ølbyn Nordhøj

text: Hautakumpu kuului maanviljelijän Peder Pedersen maatilaan ja hän oli käyttänyt kumpua lisämaan ottamiseen. Hautakummusta oli jo käytetty vajaa puolet, kun hän vuonna 1880 otti yhteyttä kansallismuseoon, joka oli silloin nimeltään "Museet for de nordiske Oldsager". Sieltä saapui museon tarkastajan Sophus Müllerin ja hän havaitsi kummun keskeltä hyvin säilyneitä puun- ja kaarnan kappaleita. Nämä kuuluivat tammiarkkuun, josta löytyi puoliksi säilynyt naisen luuranko. Naista alettiin kutsua nimellä Ølbyn nainen ().


title: Ølbyn Nordhøj

text: Vuonna 1901 tehtiin alueelle inventointiretki ja vuonna 1941 hautakumpu rauhoitettiin vuoden 1937 rauhoituslakiin vedoten. Kummusta on otettu valokuva vuonna 1982, jossa sen ympäristöä viljellään ahkerasti, mutta kumpu kasvaa pensaikkoa ja nittykasveja.


title: Ølbyn Nordhøj

text: Nordhøj on ollut pyöreäpohjainen hautakumpi, jonka halkaisija oli vuonna 1901 26 metriä ja korkeus 3,25 metriä. Muitakin mittauksia tunnetaan: halkaisija 28,3 metriä ja korkeus 4,5 metriä (vuonna 1880) ja halkaisija 30 metriä ja korkeus 5 metriä (1941). Vuonna 1901 kirjoitettiin muistiin, että kummun lakiosa oli tasainen ja että kummun pohjoisosassa oli suoritettu arkeologiset kaivaukset.


title: Ølbyn Nordhøj

text: Puoliksi kaivetun hautakummun keskikohdasta löytyi lahoamassa oleva tammiarkku, joka oli vuonna 1880 mitattuna 2,5 metriä pitkä ja 0,63 metriä leveä. Arkussa oli luurangon ympärillä odotettavissa olevissa kohdissa koruja ja muita esineitä, joiden perusteella voitiin osittain rekostruoida naisvainajan vaatetusta. Luurangon luut olivat pehmenneet lähes tahnaksi ja vain pääkallo otettiin talteen . Kummusta on löytynyt myös polttohautaus, joka on ajoitettu roomalaiselle rautakaudelle. Siinä vainajan tuhkat ja palaneet luunkappaleet oli koottu hautauurnaan, joka sijoitettiin kummun lakipisteeseen tammiarkun yläpuolelle.


title: Tine Sundtoft

text: Tine Sundtoft (s. 9. huhtikuuta 1967 Lillesand) on norjalainen virkailija ja konservatiivipuolueen poliitikko. Hän toimi työntekijäjärjestö Næringslivets Hovedorganisasjon alueellisena johtajana 1995–2005, Länsi-Agderin läänin hallintojohtajana 2005–2013 ja ilmasto- ja ympäristöministerinä 2013–2015.


title: Hyppylanka

text: Hyppylanka on elekroniikassa ja sähköalalla käytetty termi hyvin lyhyelle johtokytkennälle kontaktipinnasta toiseen, joissa välietäisyydet ovat yleisesti korkeintaan muutamissa senttimetrissä. Sillä yhdistetään sähkökontaktipinta toiseen laitteen sisällä käyttäen esimerkiksi "jumpperia" tai kuparijohtoa.


title: Hyppylanka

text: Hyppylanka on sinänsä harhaanjohtava ilmaisu, koska kyseessä ei ole lanka, vaan mikä tahansa vaadittavan virran tarvitsema sähköjohde oli kyseessä elektroniikka tai vaihtovirta.


title: Hyppylanka

text: Se on esimerksi yleinen tapa kytkentöissä koskien kodinkonelaitteita kuten hellat, joissa niiden virransyöttö voidaan sovittaa hyvin erilaisista sähkövirtasyötteistä kullekin laitteelle sopivaksi johtuen jännite- ja vaihe-eroista eri maissa.


title: Pyhän Katariinan luostari (Tallinna)

text: Pyhän Katariinan luostari oli Tallinnassa nykyisessä Virossa aikanaan toiminut dominikaanien kerjäläisveljien luostari. Luostari perustettiin vuonna 1246 ja sen toiminta lakkasi uskonpuhdistuksen myötä vuonna 1525. Hieman myöhemmin luostari tuhoutui tulipalossa ja näihin päiviin saakka on säilynyt vain luostarin itäsiipi.


title: Pyhän Katariinan luostari (Tallinna)

text: Kerjäläisveljestöt saapuivat nykyiseen Viroon kristinuskon leviämisen myötä. Vaatimatonta ja liikkuvaa elämää viettäneet kerjäläisveljet saarnasivat kansankielellä ja heillä oli suuri osuus tavallisen kansan käännyttämisessä. Vilhelm Modenalainen suosi kerjäläisveljistöistä dominikaaneja eli mustia veljiä, jotka pyrkivät jo vuonna 1229 tai 1239 perustamaan luostarin Tallinnan Toompealle. Pyhän Katariinan luostarin perustamisessa onnistuttiin kuitenkin lopulta vasta vuonna 1246 Tallinnan alakaupunkiin. Luostari oli kolmilaivainen, 60 metriä pitkä ja pinta-alaltaan 1 219 neliömetriä. Koonsa puolesta se oli Vanhan-Liivinmaan suurimpia kirkkoja. 1500-luvun alussa luostarissa toimi noviisit mukaan luettuna 30 veljeä. Veljet kävivät uskonnollisista palveluksistaan kauppaa, saaden kaupungin varakkaammalta väestöltä vastineeksi hyödykkeitä, kuten kalaa, sipulia, persiljaa, pippuria, viiniä, munia, voita, ja heiniä, joita saatettiin myydä edelleen eteenpäin. Puolella tynnyrillisellä voita saattoi saada 40 messua.


title: Pyhän Katariinan luostari (Tallinna)

text: Luostarin toiminta lakkasi uskonpuhdistuksen ja luterilaisuuden saapumisen myötä. Luostari suljettiin vuonna 1525 ja se otettiin Tallinnan kaupunginraadin haltuun. Luostari oli kuusi vuotta tyhjillään, jonka jälkeen se tuhoutui tulipalossa. Sittemmin luostarin raunioille rakennettiin uusia rakennuksia. Vuosina 1841-1844 luostarin entisen ruokalan paikalle rakennettiin Tallinnan Pietarin ja Paavalin kirkko. Nykypäiviin saakka alkuperäisestä luostarista on säilynyt vain luostarin itäsiipi.


title: Marguerite Barankitse

text: Marguerite ”Maggy” Barankitse (s. 1957 Ruyigi, Burundi) on burundilainen opettaja ja ihmisoikeusaktivisti, joka perusti Maison Shalom -nimisen järjestön. Sen kautta Barankitse auttanut noin 30 000 lasta ensin Burundin sisällissodan aikana ja sen jälkeen löytämään turvaa ja koulutusta.


title: Marguerite Barankitse

text: Marguerite Barankitse syntyi Ruyigin kaupungissa vuonna 1957. Hänet kasvatettiin tutsina. Hän oli kuusivuotias, kun hänen isänsä kuoli.


title: Marguerite Barankitse

text: Barankitse opiskeli opettajaksi Rusengossa ja teki jatko-opintoja Lourdesissa Ranskassa. Palattuaan Burundiin hän alkoi opettaa Ruyigissä ranskaa yläkoululaisille. Barankitse oli 23-vuotias, kun hän adoptoi yhden orvoksi jääneen oppilaansa ja seuraavina vuosina neljä oppilasta lisää.


title: Marguerite Barankitse

text: Barankitse opiskeli 1980-luvun lopulla hallintotiedettä Sveitsissä. Hän palasi sieltä Ruyigiin, jossa hän sai paikan hiippakunnan sihteerinä.


title: Marguerite Barankitse

text: Barankitse asui Ruyigiin lähistöllä, kun Burundin ensimmäisen demokraattisesti valitun presidentin Melchior Ndadayen murha käynnisti hutujen ja tutsien välisen sisällisodan, jossa kuoli yli 300 000 ihmistä. Kun tutsikapinalliset lähestyivät 24. lokakuuta 1993 Ruyigiä, Barankitse haki adoptiolastensa kanssa turvaa arkkipiispan asunnosta.


title: Marguerite Barankitse

text: Kaupungissa tapettiin 24. lokakuuta 72 ihmistä. Kapinalliset olisivat halunneet tappaa Barankitsenkin hutujen auttamisesta, mutta kukaan kapinallisista ei halunnut tappaa toista tutsia. Hänelle kuitenkin kostettiin riisumalla hänet alastomaksi ja sitomalla tuoliin.


title: Marguerite Barankitse

text: Verilöylyn jälkeen Barankitse pystyi pelastamaan 25 lasta ja ottamaan nämä suojiinsa. He saivat turvapaikan saksalaiselta avustustyöntekijältä, jonka luona he asuivat seitsemän kuukautta. Kun sisällissota raaistui entisestään, Barankitsen luokse alkoi tulla lisää lapsia lähistöltä.


title: Marguerite Barankitse

text: Kun Barankitsen orpolasten määrä kasvoi, hän joutui laajentamaan organisaationsa. Näin sai alkunsa Maison Shalom, joka sai alkuun tilapäismajoituksen Ruyigin hiippakunnan rakennuksista. Barankitse laajensi vuonna 1994 toimintaa myös Gisuruun ja Buteziin. Maison Shalomin kautta Barankitse oli kesäkuuhun 2016 mennessä huolehtinut noin 30 000 lapsen turvasta ja koulutuksesta. Maison Shalomin on tukenut myös HIV:n vastaista työtä ja perheiden yhdistämistä. Se on myös pyrkinyt auttamaan naisia ja lapsia, jotka palaavat Tansanian pakolaisleireiltä.


title: Marguerite Barankitse

text: Barankitsen työ on tunnustettu ympäri maailmaa. Hänet on palkittu muun muassa Pohjoinen–etelä-palkinnolla (2000), Neljän vapauden palkinnolla (2004) ja Nansen-palkinnolla (2005).


title: Csilla Bátorfi

text: Csilla Bátorfi (s. 3. maaliskuuta 1969 Szombathely) on unkarilainen pöytätennispelaaja, joka menestyi varsinkin nelinpelissä. Hän voitti yhdeksän Euroopan-mestaruutta, joista yhden kaksinpelissä, ja saavutti kaksi MM-pronssia. Hän osallistui viisiin olympialaisiin vuosina 1988–2004 ja sijoittui parhaimmillaan neljänneksi naisten nelinpelissä Krisztina Tóthin parina Sydneyssä 2000. Bátorfi voitti Euroopan TOP 12 -turnauksen vuosina 1987, 1992 ja 2001.


title: Sigrid Kaag

text: Sigrid Kaag (s. 2. marraskuuta 1961 Rijswijk, Alankomaat) on hollantilainen diplomaatti ja poliitikko. Kaag on työskennellyt vuosina 1994–2017 Yhdistyneiden kansakuntien toiminnassa joko Hollannin ulkoministeriön tai YK:n palveluksessa. Hän on toiminut muun muassa kemiallisten aseiden kieltojärjestössä. Lokakuusta 2017 hän on toiminut ulkomaankauppa- ja kehitysministerinä. 13. helmikuuta 2018 – 7. maaliskuuta 2018 välisen ajan hän toimi myös virkaatekevänä ulkoministerinä.


title: Nadia Desdemona Lioce

text: Nadia Desdemona Lioce (29. syyskuuta 1959 Foggia) on italialainen vasemmistoterroristi. Hän kuului terroristijärjestö Nuove Brigate Rosseen ("Uudet punaiset prikaatit"), joka oli aktiivinen vuosina 1999–2003.


title: Nadia Desdemona Lioce

text: Lioce oli osallinen pääministeri Massimo D'Aleman avustajan Massimo D'Antonan (1948–1999) murhaan vuonna 1999 ja Silvio Berlusconin taloudellisen neuvonantajan Marco Biagin (1950–2002) murhaan 2002.


title: Nadia Desdemona Lioce

text: Lioce pidätettiin junassa Rooma–Firenze 2. maaliskuuta 2003. Hänet tuomittiin elinkautiseen vankeuteen.


title: Emilie Gardberg

text: Emilie Christina Gardberg (s. 28. kesäkuuta 1976 Turku) on suomalainen kulttuurihallinnon ammattilainen. Gardberg toimii Suomen Lontoon-instituutin johtajana nelivuotiskaudella 2018–2022.


title: Emilie Gardberg

text: Emilie Gardberg on toiminut Turun musiikkijuhlien toiminnanjohtajana 2008–2012 ja Turun filharmonisen orkesterin intendenttinä 2012–2017. Syksyllä 2017 hän oli stipendiaattina yhdessä maailman johtavista ajatushautomoista Wilson Centerissä Washingtonissa ja on sen jälkeen toiminut Wiurilan kartanon kehitysjohtajana.


title: Emilie Gardberg

text: Gardberg valmistui taiteiden maisteriksi Columbia Universitystä New Yorkista 2008 ja tätä ennen musiikkipedagogiksi (2001) Turun AMK:n taideakatemiasta. Hän toimii vierailevana luennoitsijana useissa korkeakouluissa opettamassa taidehallintoa ja johtajuutta.


title: Emilie Gardberg

text: Emilie Gardberg on toiminut Suomen vanhimman yhdistyksen (perustettu 1790), Turun Soitannollisen Seuran hallituksen puheenjohtajana vuosina 2010–2016.


title: Babette Haag

text: Babette Haag (s. 31. lokakuuta 1967 München, Baijeri) on saksalainen lyömäsoittaja, joka on erikoistunut marimbaan.


title: Babette Haag

text: Haag syntyi huilistin ja harpistin tyttärenä. Hän aloitti pianonsoiton kuusivuotiaana. 17-vuotiaana hän kuuli marimballe sävelletyn konserton, mikä sai hänet innostumaan ennemmin lyömäsoitinten opiskelusta kuin uran luomisesta pianistina. Vuosina 1988–1994 hän opiskeli korkeakoulutasolla patarumpujen ja lyömäsoitinten soittoa Freiburgissa ja Breisgaussa.


title: Babette Haag

text: Haag aloitti solistisen uransa kaudella 1992–1993 ja on myös ollut patarumpalina eri orkestereiden jäsenenä.


title: Yvonne Naef

text: Yvonne Naef (s. 9. marraskuuta 1957) on sveitsiläinen oopperalaulaja, äänialaltaan kontra-altto. Hän opiskeli musiikkitiedettä ja laulamista Zürichissä, Baselissa ja Mannheimissa. Voitettuaan lukuisia opiskelijapalkintoja hän sai ensimmäistä kertaa laajempaa huomiota vuonna 1987 sijoituttuaan toiselle sijalle oratorio- ja yksinlaululuokassa Ateenan Maria Callas -kilpailussa.


title: Yvonne Naef

text: Uransa alkupuolella Naef esitti muiden muassa Rosinan ("Sevillan parturi", Gioacchino Rossini), Adalgisan ("Norma", Vincenzo Bellini) ja Carmenin roolit ("Carmen", Georges Bizet) ollessaan oopperatalojen jäsenenä Sankt Gallenissa ja Wiesbadenissa.


title: Yvonne Naef

text: Suurta henkilökohtaista suosiota Naef saavutti vuonna 1994 Gaetano Donizettin oopperan "Anna Bolena" uudessa tuotannossa Monte Carlon oopperassa. Hän tulkitsi teoksessa Giovanna Seymourin roolin. Seuraavana vuonna hän esiintyi ensimmäistä kertaa Giuliettan roolissa "Hoffmannin kertomukset" -teoksessa Milanon La Scalassa. Hän on esiintynyt festivaaleilla muun muassa Bayreuthissa ja Salzburgissa. Hän on myös kysytty konserttilaulaja, jonka ohjelmisto kattaa teoksia Johann Sebastian Bachista Dmitri Šostakovitšiin.


title: Maria Alexandru

text: Maria Alexandru (o.s. Golopenta, s. 30. joulukuuta 1939 Plugova) on romanialainen pöytätennispelaaja, joka osallistui MM-kilpailuihin jo 13-vuotiaana vuonna 1953 ja oli EM-mitaleilla vielä vuonna 1980. Hän voitti urallaan kolme maailmanmestaruutta sekä neljä Euroopan-mestaruutta, joista yhden kaksinpelissä.


title: Iselin Nybø

text: Iselin Nybø (14. toukokuuta 1981) on norjalainen liberaalipuolueen poliitikko. Hän hänet valittiin Norjan kansanedustuslaitokseen, suurkäräjille, 2013. 17 tammikuuta 2018 hänestä tuli tiede ja korkeakoulutusministeri. Tätä ennen hän oli toiminut Randabergin ja Stavangerin kunnanvaltuustoissa. Politiikan ulkopuolella Nybø on ollut juristina Norjan verotoimistossa ja yksityisissä yrityksissä.


title: Larry Csonka

text: Larry Csonka (s. 25. joulukuuta 1946 Stow, Ohio, Yhdysvallat) on yhdysvaltalainen entinen amerikkalaisen jalkapallon pelaaja. Hän oli pelipaikaltaan blokkaava keskushyökkääjä eli fullback. Csonka pelasi vuosina 1968–1979. Hän oli voimakas ja isokokoinen pelaaja. Csonka muistetaan erityisesti ajoilta Miami Dolphinsissa, jossa hän voitti kaksi kertaa Super Bowlin. Hänet on valittu Pro Football Hall of Fameen ja College Football Hall of Fameen.


title: Larry Csonka

text: Csonka edusti yliopistourallaan Syracusen yliopistoa. Miami Dolphins varasi hänet vuonden 1968 varaustilaisuuden ensimmäisellä kierroksella. Csonka oli Dolphinsin avainpelaajia joukkueen edetessä NFL-liigan loppuotteluun kolmesti peräkkäin 1972, 1973 ja 1974. Näistä kaksi viimeistä Dolphins voitti ja Csonka valittiin Super Bowlin arvokkaimmaksi pelaajaksi vuonna 1974. Dolphinsissa pelatessaan Csonka valittiin viidesti liigan tähdistöotteluun Pro Bowliin.


title: Larry Csonka

text: Kaudeksi 1975 Csonka lähti kilpailevaan WFL-liigaan Memphis Southmenin joukkueeseen, mutta siirtyi jo seuraavana vuonna NFL-liigan New York Giantsiin. Uransa viimeisen kauden 1979 Csonka pelasi vielä Dolphinsissa.


title: Larry Csonka

text: Ammattilaisuransa jälkeen Csonka on muun muassa toiminut kykyjenetsijänä ja näyttelijänä. Hän on näytellyt muun muassa elokuvassa Snake Eater ja televisiosarjassa American Gladiators.


title: Mária Mednyánszky

text: Mária Mednyánszky (7. huhtikuuta 1901 Budapest – 20. joulukuuta 1978 Budapest) oli unkarilainen pöytätennispelaaja. Hän voitti 1920- ja 1930-luvuilla 18 maailmanmestaruutta, joista viisi naisten kaksinpelissä, seitsemän naisten nelinpelissä ja kuusi sekanelinpelissä.


title: Mária Mednyánszky

text: Mednyánszkyn äiti kuoli hänen ollessaan yhdeksänvuotias ja isä hänen ollessaan 16-vuotias. Hän aloitti pöytätenniksen pelaamisen 22-vuotiaana työtovereidensa kanssa tauoilla budapestilaisessa pankissa.


title: Matkalla avaruuteen (vuoden 2018 televisiosarja)

text: Matkalla avaruuteen ("Lost in Space") on yhdysvaltalainen seikkailuhenkinen tieteissarja. Se on uudelleenkäynnistys vuosina 1965–1968 esitettyyn saman nimiseen tieteissarjaan, joka pohjautui vuonna 1812 julkaistuun romaaniin "The Swiss Family Robinson".


text: Sarjan tuottajina toimivat Matt Sazama ja Burk Sharpless. Sen ensimmäinen kausi julkaistiin Netflixissä huhtikuussa 2018.


text: Robinsonin perhe haaksirikkoutuu vieraalle planeetalle ja he joutuvat taistelemaan selviytyäkseen erilaisista vaaroista.


text: Vuonna 2014 kerrottiin "Dracula Untold" elokuvan tuottajina toimineiden Matt Sazamanin ja Burk Sharplessin käsikirjoittavan uudelleenkäynnistystä 1960–luvulla esitettyyn "Matkalla avaruuteen" sarjalle. Netflix antoi sarjalle vihreätä valoa marraskuussa 2015. 2016 kesäkuussa Netflix tilasi 10–osaisen ensimmäisen kauden sarjasta.


text: Ensimmäisen kauden kuvaukset alkoivat Vancouverissa tammikuussa 2017.


text: Sarjan ensimmäinen kausi julkaistiin Netflix palvelussa 13. huhtikuuta 2018. 31. maaliskuuta 2018 esitettiin sarjan pilottijakso Washingtonin Awesome Con–tapahtumassa, jonka jälkeen pidettiin Q&A (Kysy ja vastaa) hetki Matt Sazaman ja Burk Sharplessin kanssa.


title: Gustaf Wilhelm Osonen

text:
Gustaf Wilhelm Osonen (6. lokakuuta 1849 Hausjärvi – 25. syyskuuta 1924 Tampere) oli suomalainen Tampereella vakuutusalalla ja maanviljelystarvikekaupan alalla vaikuttanut kauppias joka perusti vuonna 1897 Suomen Maanviljelijäin Kauppa Oy:n.
Torttilan ratsutilalla Hausjärvellä syntynyt Osonen aloitti liike-alalla 11-vuotiaana palvellen 13 vuotta helsinkiläisessä kauppaneuvos Johan Henrik Lindroosin liikkeessä ja suoritti samalla yksityisen kauppakoulun kurssin. Hän muutti 1874 Tampereelle jonne hän perusti yhdessä Ludv. Tallqvistin kanssa Tallqvist & Ososen liikkeen. Osonen erosi kuitenkin tästä liikkeestä jo 1877 ja meni tamperelaisen tukkukauppias G. O. Sumeliuksen palvelukseen.


title: Gustaf Wilhelm Osonen

text: Osonen perusti 1887 Tampereelle vakuutuskonttorin josta kasvoi yksi Suomen suurimpia alallaan. Hän toimi aluksi Kaleva-yhtiön asiamiehenä kunnes siirtyi Suomi-yhtiön edustajaksi ja sen jälkeen 1910 perustetun Henkivakuutusyhtiö Salaman asiamieheksi. Osonen oli myös palovakuutusyhtiö Pohjolan ja tapaturmavakuutusyhtiö Kullervon asiamiehenä Tampereella. Osonen toimi Kansallis-Osake-Pankin Tampereen konttorissa prokuristina, kolmen vuoden ajan kassanhoitajana ja pitkään konttorin valvojana. Osonen kuului tamperelaisen Aamulehden johtokuntaan vuodesta 1883 alkaen ja hän hoiti Aamulehden taloutta vuosina 1890–1893.


title: Gustaf Wilhelm Osonen

text: Osonen perusti 1893 vakuutuskonttorinsa yhteyteen maanviljelyskoneiden ja -tarvikkeiden kaupan josta muodostettiin 1898 osakyhtiö "Hämeen Maanviljelijäin Kauppa Oy". Tämä yhtiö toimi 1920-luvulle saakka pääasiassa Tampereen talousalueella mutta laajensi sitten toimintansa koko Suomen kattavaksi. Yhtiön nimeksi muuttui samalla vuonna 1925 Suomen Maanviljelijöiden Kauppa Oy (SMK). SMK siirtyi vuonna 1970 SOK:n omistukseen ja yhtiön maatalous- ja konekauppa siirtyi SOK:lle 1970-luvun alussa. SMK:n toiminta supitui huomattavasti keskittyen pääasiassa kiinteistöjen ja tonttiern omistukseen ja vuokraukseen. 1970-luvun lopulla SMK alkoi harjoittaa maataloustraktoreiden kunnostusta ja vaihtokauppaa, turvetuotteiden valmsitusta ja myyntiä sekä Daihatsu-henkilöautojen maahantuontia. Vuonna 1984 yhtiön liiketoiminta myytiin SOK:lle ja SMK:sta muodotettiin 1985 Finvest Oy-niminen kehitysyhtiö joka toimi vuoteen 2000 saakka.


title: Gustaf Wilhelm Osonen

text: Osonen oli henkivakuutusyhtiö Salaman ja palovakuutusyhtiö Pohjolan hallintoneuvostojen jäsenenä sekä Tampereen Säästöpankin isännistön jäsenenä. Osonen oli myös Tampereen kaupunginvaltuuston jäsenenä.


title: Gustaf Wilhelm Osonen

text: Gustaf Wilhelm Osonen oli naimisissa Zuleima Gustava Savanderin kanssa. Heidän poikansa oli opettaja ja Aamulehden päätoimittaja Vilho Osonen.